**KONCEPCIA ROZVOJA ŠPORTU MESTA MICHALOVCE**

**NA ROKY 2017 – 2025**

*Michalovce, február 2017*

OBSAH

[Úvodná časť 4](#_Toc474253801)

[Koncepcia štátnej politiky v oblasti športu a nový zákon o športe 4](#_Toc474253802)

[Analytická časť 6](#_Toc474253803)

[1 Šport v Michalovciach 6](#_Toc474253804)

[1.1 Školský šport a školská telesná výchova 6](#_Toc474253805)

[1.2 Útvary talentovanej mládeže, športové triedy a centrá voľného času 8](#_Toc474253806)

[1.3 Šport pre všetkých 10](#_Toc474253807)

[1.3.1 Olympijský klub 11](#_Toc474253808)

[1.3.2 Šport pre seniorov 12](#_Toc474253809)

[1.3.3 Šport zdravotne postihnutých 12](#_Toc474253810)

[1.4 Výkonnostný a vrcholový šport 12](#_Toc474253811)

[1.4.1 Kolektívne športy 13](#_Toc474253812)

[1.4.2 Individuálne športy 13](#_Toc474253813)

[1.5 Športové kluby a občianske združenia 14](#_Toc474253814)

[1.6 Združenie technických a športových činností 19](#_Toc474253815)

[1.7 Materiálno technické podmienky (aktuálny stav) 19](#_Toc474253816)

[1.7.1 Športové zariadenia 19](#_Toc474253817)

[1.7.1.1 Zimný štadión 19](#_Toc474253818)

[1.7.1.2 Športové haly 19](#_Toc474253819)

[1.7.1.3 Futbalový štadión 20](#_Toc474253820)

[1.7.1.4 Mestská plaváreň 20](#_Toc474253821)

[1.7.2 Školské športové zariadenia 20](#_Toc474253822)

[1.7.2.1 Školské telocvične (ZŠ,SŠ) 20](#_Toc474253823)

[1.7.2.2 Školské športové areály 20](#_Toc474253824)

[1.7.3 Špeciálne športové priestory 21](#_Toc474253825)

[1.7.4 Iné športové zariadenia a detské ihriská 21](#_Toc474253826)

[1.7.4.1 Fitness centrá 21](#_Toc474253827)

[1.7.4.2 Atletické areály 21](#_Toc474253828)

[1.7.4.3 Tenisové kurty 21](#_Toc474253829)

[1.7.4.4 Bowlingové haly 22](#_Toc474253830)

[1.7.4.5 Detské ihriská 22](#_Toc474253831)

[1.7.5 Propagácia športu (aktuálny stav) 22](#_Toc474253832)

[Strategická časť 23](#_Toc474253833)

[2 Ciele koncepcie rozvoja športu 23](#_Toc474253834)

[Ciele koncepcie rozvoja športu v meste sú: 23](#_Toc474253835)

[2.1 Šport na školách 24](#_Toc474253836)

[2.2 Šport pre všetkých 26](#_Toc474253837)

[2.3 Vrcholový, výkonnostný šport a športovo talentovaná mládež 27](#_Toc474253838)

[2.3.1 Individuálne športy 29](#_Toc474253839)

[2.3.2 Kolektívne športy 32](#_Toc474253840)

[3 Materiálno technické zabezpečenie – projektové zámery 38](#_Toc474253841)

[3.1 Športové zariadenia v zriaďovateľskej pôsobnosti mesta 39](#_Toc474253842)

[3.1.1 Zimný štadión 39](#_Toc474253843)

[3.1.2 Mestská športová hala 39](#_Toc474253844)

[3.1.3 Futbalový štadión 39](#_Toc474253845)

[3.1.4 Mestská plaváreň 39](#_Toc474253846)

[3.2 Školské športové zariadenia v zriaďovateľskej pôsobnosti mesta 40](#_Toc474253847)

[3.3 Iné športové priestory a sídlisková vybavenosť 41](#_Toc474253848)

[3.3.1 Iné športové priestory 41](#_Toc474253849)

[3.3.2 Detské ihriská 41](#_Toc474253850)

[4 Mestská športová rodina 41](#_Toc474253851)

[4.1 Spolupráca Mesta a jednotlivých športových subjektov 41](#_Toc474253852)

[4.2 Vzájomná koordinácia 42](#_Toc474253853)

[4.3 Vzájomná podpora 42](#_Toc474253854)

[4.4 Spoločné podujatia 42](#_Toc474253855)

[5 Propagácia športu v meste 43](#_Toc474253856)

[6 Financovanie jednotlivých športových odvetví 45](#_Toc474253857)

[6.1 Zdroje financovania: 45](#_Toc474253858)

[6.2 Systém financovania 45](#_Toc474253859)

[6.3 Schvaľovací proces prideľovania finančných prostriedkov pre jednotlivé športové odvetvia 46](#_Toc474253860)

[Záver 47](#_Toc474253861)

[Vzor kritérií rozdeľovania finančných prostriedkov 48](#_Toc474253862)

Úvodná časť

Šport prispieva k rozvoju osobnosti, upevňuje zdravie človeka, je prostriedkom boja proti rasizmu, drogám a netolerancii, zvyšuje národné povedomie a vlastenectvo a je prostriedkom príjemného aktívneho aj pasívneho trávenia voľného času. Šport, prostredníctvom svojich reprezentantov, je prostriedkom propagácie mesta tak na Slovensku ako aj v zahraničí a je tiež prostriedkom ďalšieho segmentu v cestovnom ruchu- športového turizmu.

Mesto Michalovce sa preto snaží šport neustále rozvíjať, skvalitňovať a finančne podporovať jednotlivé športové odvetvia hlavne v mládežníckych kategóriách, ale tiež aj po materiálno technickej stránke.

Je potrebné vyzdvihnúť, že práca a financie vynaložené na šport, priniesli mestu úspechy žiakov na krajskej, celoslovenskej i medzinárodnej úrovni a tým aj jeho propagáciu a zviditeľnenie a že i vďaka tomu športové kluby a jednotlivci dosiahli významné úspechy aj v seniorských kategóriách.

Koncepcia štátnej politiky v oblasti športu a nový zákon o športe

V súlade s Koncepciou štátnej politiky v oblasti športu – Slovenský šport 2020, ktorá bola schválená uznesením vlády SR č. 564 zo dňa 14.10.2015, predložilo Ministerstvo školstva, vedy, výskumu a športu SR Koncepciu práce so športovo talentovanou mládežou na roky 2015 – 2020, ktorej cieľom v tejto oblasti je skvalitnenie prípravy športovo talentovanej mládeže, zvýšenie efektivity výberu športových talentov do 23 rokov a kvality ich prípravy, najmä pre potreby športovej reprezentácie SR, a to diferencovane, so strategickým zámerom do roku 2020. Ďalej je to prehĺbenie spolupráce príslušných štátnych inštitúcií, samospráv a športových organizácií.

Športová prax potvrdzuje, že vrcholný výkon môže dosiahnuť len talentovaný jedinec za priaznivých podmienok a pri optimálnej starostlivosti o jeho prípravu. Talent predstavuje súbor priaznivých vlôh (biologických, motorických, psychických aj sociálnych ) pre dosahovanie vrcholového výkonu v príslušnom športe.

Výber športovo talentovanej mládeže je dlhodobý vedecky zdôvodnený proces, ktorý sa realizuje na všetkých etapách športovej prípravy a je zameraný na vyhľadávanie vhodných jedincov, ktorí sa uplatnia vo vrcholovom športe.

Systém výberu a podpory športovo talentovanej mládeže charakterizujú nasledovné podmienky: etapovitosť výberu talentovanej mládeže, postupnosť  
a nadväznosť športovej prípravy, profesionálne trénerské, organizačné a odborné zabezpečenie, kontrola plnenia stanovených cieľov vo všetkých etapách a na všetkých úrovniach. V súčasnosti, musíme konštatovať, že sa tieto charakteristiky v systéme športovo talentovanej mládeže z rôznych príčin, dôsledne nedodržiavajú.

Zmeny v spoločnosti za ostatné dve desaťročia sa postupne premietli aj do systému starostlivosti o športovo talentovanú mládež. Medzi pozitíva, ktoré tieto zmeny priniesli, určite patrí otvorenie sa svetu a možnosti pre našich športovcov pripravovať sa a súťažiť v zahraničí v lepších podmienkach, dovoz kvalitného športovo technického vybavenia pre športové odvetvia, vznik národných športových zväzov a ich etablovanie sa v medzinárodných športových štruktúrach a iné. Bohužiaľ, viac bolo negatív, ktoré sa premietli do súčasného slovenského športu. Došlo k zrušeniu jednotlivých článkov systému športovej prípravy mládeže ( tréningových stredísk mládeže a školských športových stredísk), k znižovaniu hodín a hlavne kvality vyučovania telesnej výchovy  
v školách, nezáujem detí a mládeže o šport a pohybovú aktivitu. Prišlo k zmenám v podpore športu a inflácii cien v športe, privatizácii a rušeniu športovísk, na druhej strane sa ale rokmi postupne zvyšujú nároky pre športovú prípravu v rôznych športových odvetviach.

V Koncepcii sa konštatuje, že je potrebné pripraviť systémové zmeny  
v starostlivosti o športovo talentovanú mládež a začať nastavovať systém na efektívny, ktorý bude postavený na celoplošnom výbere detí s postupnosťou a nadväznosťou športovej prípravy, s profesionálnym trénerským, organizačným i odborným zabezpečením a kontrolou plnenia stanovených cieľov vo všetkých etapách a úrovniach.

Systém starostlivosti o športovo talentovanú mládež tvorí kombináciu troch systémov - školský systém, systém starostlivosti o športovo talentovanú mládež národných športových zväzov a systém starostlivosti o športovo talentovanú mládež troch rezortných športových stredísk ( NŠC Bratislava, ŠCP MV SR, VŠC Dukla B. Bystrica).

Školský systém výchovy a vzdelávania športovo talentovanej mládeže tvoria  
v súčasnosti centrá voľného času, ktoré zabezpečujú záujmové športovanie detí a mládeže na tej najnižšej úrovni a podieľajú sa na organizovaní školských športových súťaží vyhlasovaných MŠVVaŠ SR. Ďalej sú to športové triedy na základných a stredných školách  
a športové školy. Centrá voľného času vznikli transformáciou zo školských stredísk záujmovej činnosti novelizáciou zákona o výchove a vzdelávaní ( školský zákon ).

Od 1.1.2016 je platný zákon o športe č.440/2015 Z. z. v znení neskorších predpisov, kde garantom je Ministerstvo školstva, vedy, výskumu a športu SR, a ten definuje, čo je šport, upravuje postavenie športových organizácií, športovcov a iných osôb v športe, právne vzťahy pri športovej činnosti, pôsobnosť orgánov verejnej správy  
v oblasti športu, opatrenia proti negatívnym javom v športe, možnosti financovania  
a kontroly.

Analytická časť

# Šport v Michalovciach

Mesto Michalovce sa stalo baštou športu a vybudovalo si dobré meno prácou  
s mládežou, ktorá prispieva k rozvoju športu a výchove mladých talentov pre samotný slovenský šport.

Koncepcia rozvoja športu na roky 2017 – 2025 buduje na tom, čo sa zrealizovalo  
a osvedčilo v rámci Koncepcie rozvoja športu v rokoch 2008 – 2015 resp. je pokračovaním tejto koncepcie. Je potrebné vyzdvihnúť, že práca a financie vynaložené na šport priniesli mestu úspechy žiakov na krajskej, celoslovenskej i medzinárodnej úrovni a tým aj jeho propagáciu a zviditeľnenie.

V súlade s príslušnými ustanoveniami zákona č. 440/2015 Z. z. mesto Michalovce uplatňuje svoje kompetencie v oblasti športu v oblastiach, a to :

* spracovanie Koncepcie rozvoja športu na roky 2017-2025,
* súčinnosť pri výbere a podpora v príprave športovo talentovanej mládeže,
* podpora vrcholového športu,
* školská a záujmová športová činnosť mládeže, oblasť školskej telesnej výchovy,
* podpora organizovania športových podujatí miestneho významu,
* utváranie podmienok pre rozvoj športu pre všetkých a rekreačný šport,
* podporovanie športovej aktivity zdravotne postihnutých občanov,
* zlepšovanie materiálno technického zabezpečenia
* kontrola hospodárenia a účelovosti využívania finančných prostriedkov poskytnutých na rozvoj športu,
* spolupráca so športovými klubmi, občianskymi združeniami, obcami a inými právnickými a fyzickými osobami, ktoré pôsobia v oblasti športu.

Obsahové zameranie činnosti by malo vychádzať predovšetkým:

* z Programu hospodárskeho a sociálneho rozvoja mesta Michalovce na roky 2016 - 2025,
* zo schválených priorít na príslušné volebné obdobie,
* z plánu aktivít schválených v rozpočte na príslušný kalendárny rok.

## Školský šport a školská telesná výchova

Povinná školská telesná výchova má výchovný význam, je základom osvojenia si pohybových schopností, zručností, návykov, ale hlavne v období rozvoja osobnosti dieťaťa formuje jeho vzťah k zdravotnému životnému štýlu a pozitívnemu vzťahu k celoživotnej pohybovej aktivite. Záujmová činnosť na školách rozvíja záujmy dieťaťa v oblasti športu   
a kompenzuje duševné zaťaženie detí a mládeže po vyučovaní.

Telesná výchova je na základných školách povinným predmetom v rozsahu  
2 vyučovacích hodín týždenne a možno ju rozšíriť v rámci školského vzdelávacieho programu na 3 hodiny týždenne. Jej súčasťou je aj základný plavecký výcvik a lyžiarsky kurz.

Základný plavecký výcvik je stanovený v rozsahu 20 hodín pre žiakov 3. a 4.ročníka základných škôl, ktorý sa realizuje na základe dobrovoľného záujmu detí. Z ôsmich základných škôl tento výcvik absolvovalo šesť škôl. ZŠ T. J. Moussona a ZŠ, Ul. krymská 5 tento základný plavecký výcvik neabsolvovali z rôznych dôvodov. ZŠ, Ul. školská 2 mimo základného plaveckého výcviku organizuje pre žiakov vyšších ročníkov i zdokonaľujúci plavecký výcvik.

Lyžiarske kurzy sú pre žiakov 7. a 8.ročníka. V posledných dvoch rokoch lyžiarsky kurz absolvovali všetky základné školy v meste, nakoľko je dotovaný štátom – MŠVVaŠ SR zasiela finančné prostriedky školám.

Systém školských športových súťaží, ktoré sa organizujú na základných školách  
a stredných školách už takmer dve desaťročia majú postupový charakter. Všetky školské športové súťaže prebiehajú v rámci vyučovacieho procesu, finančne sú zabezpečované prostredníctvom Ministerstva školstva, VVaŠ SR.

Na úseku školského športu športovú činnosť riadi Okresná rada Slovenskej asociácie športu na školách (ďalej OR SAŠŠ). Hlavnou náplňou tejto asociácie je zabezpečovanie rozvoja školského športu na základných a stredných školách v samotnom meste, ale i v okrese na základe vypracovaného celoročného športového kalendára školských športových súťaží v nadväznosti na školské súťaže v rámci kraja a Slovenska.

V školskom roku 2015/2016 prebiehali školské súťaže v 19 športoch a to v atletike, cezpoľnom behu, orientačnom behu, malom futbale, minifutbale, veľkom fubale, futsale, aerobicu, vybíjanej, volejbale, hádzanej, basketbale, florbale, streľbe zo vzduchovky, stolnom tenise, gymnastickom štvorboji, nohejbale a bedmintone, do ktorých sa zapojili všetky základné a stredné školy. Na úrovni mesta Michalovce sa do súťaží „ O Pohár primátora mesta Michalovce“ zapájali všetky školy v rôznych druhoch športu. Na I. stupni základných škôl v malom futbale pre 1. a 2., 3. a 4. ročník sa zapojilo 10 družstiev ( 100 účastníkov),  
v hádzanej pre 3. a 4. ročník chlapcov a dievčat sa zapojilo 8 družstiev (112 účastníkov), plávania pre 1. až 9. ročník sa zapojilo 160 žiakov a žiačok, vo viacboji všestrannosti pre  
1. až 3. ročník chlapcov a dievčat sa zapojilo 48 družstiev (188 účastníkov), vo vybíjanej  
3. a 4. ročník chlapcov a dievčat sa zapojilo 7 družstiev (84 účastníkov), vo florbale pre  
3. a 4. ročník chlapcov a dievčat sa zapojili 4 družstva (48 účastníkov), spolu sa týchto súťaží zúčastnilo 77 družstiev ( 692 účastníkov).

Na II. stupni základných škôl v in-line korčuľovaní pre 5. až 9. ročník sa zapojilo 83 chlapcov a dievčat, v basketbale chlapcov a dievčat pre 5. až 7. ročník sa zapojilo 14 družstiev (140 účastníkov), v malom futbale pre 5. až 7. ročník sa zapojilo 8 družstiev (80 účastníkov), v stolnom tenise pre chlapcov a dievčatá pre 5. až 9. ročník sa zapojilo 8 družstiev (32 účastníkov), v šachu pre chlapcov a dievčatá 5. až 9. ročník sa zapojilo 32 účastníkov, vo volejbale zmiešaných družstiev pre 5. až 9. ročník sa zapojilo 7 družstiev (70 účastníkov), vo florbale pre chlapcov a dievčatá 5. až 7. ročník sa zapojilo 13 družstiev (156 účastníkov), teda spolu sa uvedených súťaží zúčastnilo 50 družstiev so 593 účastníkmi. Celkove sa do súťaží „ O Pohár primátora mesta Michalovce“ zapájalo 127 družstiev so 1 285 účastníkmi v 11 druhoch športu.

Vyvrcholením všetkých súťaží v meste každoročne býva Mestská športová olympiáda michalovských základných škôl v kolektívnych športoch a v atletike. V roku 2016 to bol už XXXIV. ročník, ktorého sa zúčastnili všetky základné školy vrátane Cirkevnej základnej školy sv. Michala a Gymnázia, Ul. Ľ. Štúra 26, s počtom 610 žiakov. Samotnej olympiáde každoročne predchádzajú školské olympiády.

Každoročne sa organizuje aj olympiáda michalovských materských škôl, v roku 2016 to bol XV. ročník, ktorého sa zúčastnilo všetkých osem materských škôl. Pre materské školy mesto organizuje aj Ligu pohybovej zdatnosti detí MŠ, ktorá pozostáva zo štyroch kôl. V roku 2016 sa uskutočnil jej VI. ročník. V posledných dvoch rokoch sa na nej zúčastňujú aj dve cirkevné materské školy – CMŠ sv. Terezky a CMŠ bl. V. Hopku.

Materské školy sa od školského roku 2013/2014 zapájajú do projektu Korčuliarska gramotnosť, kde v spolupráci Mesta Michalovce a Hokejového klubu Mládež sa deti  
z materských škôl na území mesta učia základom korčuľovania pod vedením kvalifikovaných trénerov. Deti absolvujú výučbu základov korčuľovania v rozsahu 5 - 6 hodín. Tento projekt sa teší veľkému záujmu zo strany detí ako aj ich rodičov. V školskom roku 2016/2017 je v tomto projekte zapojených 173 detí zo siedmich materských škôl.

Materské školy sa aktívne zapájajú do rôznych športových aktivít a projektov ako- Cvičme zdravo, Pohybové aktivity s basketbalovým trénerom 1. BK (Baby basketbal), futbalový tréning s trénerom MFK Zemplín, Olympijský odznak zdatnosti, Gymfit, krúžok športovej aktivity – aerobic, Zdravý predškolák, Deň rodiny a Deň otcov – zamerané športové aktivity, Kamarátka fit lopta, Mladí futbalisti, predplavecký výcvik v spolupráci  
s plaveckým klubom Orca, Športujeme s rodinou, Jesenné športovo turistické vychádzky Pohybová príprava s prvkami gymnastiky a školská športová olympiáda na materských školách.

K zlepšeniu podmienok na športovú činnosť prispelo zriadenie telocvični  
v materských školách, ktoré v spolupráci s mestom, rodičmi a sponzormi zrealizovali riaditeľky a zamestnanci MŠ, Ul. Školská, MŠ, Ul. J. A. Komenského, MŠ, Ul. J. Švermu a MŠ, Ul. S. H. Vajanského, kde sa pravidelnými pohybovými aktivitami podporuje pozitívny vzťah detí k pohybu.

## Útvary talentovanej mládeže, športové triedy a centrá voľného času

Jednou zo základných podmienok ďalšieho zvyšovania úrovne športových odvetví je podstatne kvalitnejší výber a príprava športovo talentovaných detí a mládeže a ich systematické začleňovanie do jednotlivých článkov systému vrcholového športu. V rezorte Ministerstva školstva, VVaŠ SR sa za úzkej spolupráce vybraných slovenských športových zväzov realizuje výber a starostlivosť o športové talenty. V našom meste je to prostredníctvom útvarov talentovanej mládeže, (ďalej len ÚTM), ktoré sú riadené športovými klubmi a Národným športovým zväzom. Útvary talentovanej mládeže sú zriadené pri športových kluboch MFK Zemplín a Iuventa a o ich odborný rast sa starajú kvalifikovaní tréneri. Športová príprava žiakov sa realizuje na školách i v športových kluboch v rozsahu 10 hodín týždenne. Družstvá jednotlivých útvarov sú každoročne zapájané do pravidelných majstrovských súťaží na úrovni kraja, resp. Slovenska.

V zriaďovateľskej pôsobnosti mesta Michalovce pôsobí 8 základných škôl. Pri týchto základných školách sú na podporu talentovaných detí a mládeže zriadené športové triedy a centrá voľného času, ako nasledovníci školských športových stredísk.

Športové triedy sú zriadené na ZŠ T. J. Moussona so zameraním na florbal s počtom tried 3 a s počtom 51 žiakov, ZŠ, Ul. J. A. Komenského so zameraním na atletiku s počtom 5 tried a s počtom 90 žiakov, ZŠ, Ul. Školská so zameraním na plávanie a ľadový hokej s počtom tried 5 a s počtom 129 žiakov, ZŠ, Ul. Okružná so zameraním na futbal a hádzanú s počtom tried 5 a s počtom 140 žialov. Športovú prípravu v týchto triedach vedú učitelia telesnej výchovy s požadovanou kvalifikáciou daného športu alebo kvalifikovaní tréneri  
z príslušných športových klubov.

V centrách voľného času, pôsobia oddelenia so športovým zameraním na rôzne druhy športu:

|  |  |  |  |
| --- | --- | --- | --- |
| **Škola** | **Druh športu** | **Počet odd. CVČ** | **Počet žiakov** |
| ZŠ T. J. Moussona | florbal | 3 | 42 |
| hádzaná | 1 | 12 |
| ZŠ, Ul. J. Švermu 6 | futbal | 4 | 63 |
| basketbal | 1 | 15 |
| florbal | 1 | 19 |
| atletika | 1 | 15 |
| gymnastika | 2 | 29 |
| stolný tenis | 1 | 15 |
| volejbal | 1 | 14 |
| vybíjaná | 1 | 19 |
| cyklistika | 1 | 10 |
| turistika | 1 | 18 |
| ZŠ, Ul. J.A.Komenského 1 | športové hry | 1 | 22 |
| pohybové hry | 1 | 22 |
| úpolové hry | 1 | 22 |
| pohybové hry - úpoly | 1 | 22 |
| mladý atlét | 1 | 22 |
| ZŠ, Ul. Školská 2 | florbal | 2 | 33 |
| gymnastika | 1 | 16 |
| basketbal | 1 | 16 |
| volejbal | 1 | 17 |
| ZŠ, Ul. Okružná 17 | futbal | 7 | 138 |
| hádzaná | 2 | 28 |
| ZŠ, Ul. Krymská 5 | hádzaná | 4 | 40 |
| ZŠ P. Horova | basketbal | 1 | 10 |
| hádzaná | 2 | 20 |
| streľba so vzduchovkoou | 1 | 10 |
| **Spolu** | | **45** | **709** |

Celkove na 7 michalovských základných školách v centrách voľného času v školskom roku 2016/2017 je 45 oddelení so športovým zameraním so 709 žiakmi.

V materiálnom zabezpečení útvarov došlo v poslednom období k zlepšeniu vybavenia športovým náradím a výstrojom. Využíva sa taktiež športové vybavenie v rámci školy.

V ekonomickom zabezpečení útvary talentovanej mládeže a športové triedy sú financované z príslušných národných športových zväzov. Ostatné výdavky sú kryté  
z rozpočtu príslušného klubu, z členských a rodičovských príspevkov a zo strany sponzorov.

V práci športových tried je dôležité aj zdravotné zabezpečenie. Vo väčšine prípadov sa realizuje individuálnou formou a účasťou lekára na majstrovskom stretnutí. V 2 prípadoch a to v ŠT plávania (ZŠ Školská 2 ), futbale a hádzanej (ZŠ Okružná 17 ) je zavedené pravidelné lekárske sledovanie a testovanie a taktiež využívajú spoluprácu s klubovým lekárom a masérom.

Športovo talentované deti po ukončení základnej školy majú možnosť pokračovať  
v športovej príprave na dvoch stredných školách so športovým zameraním. Gymnázium Pavla Horova, Ul. Masarykova 1 má otvorené 4 triedy s rozšíreným vyučovaním telesnej výchovy v počte 5 hodín športovej prípravy týždenne a to po jednej triede v každom ročníku s celkovým počtom 100 žiakov, ktorí sú zameraní na futbal 70 žiakov a na hádzanú 30 žiačok. Druhou je Stredná odborná škola obchodu a služieb, Ul. školská 4, ktorá od školského roka 2016/2017 má zriadenú triedu s rozšíreným vyučovaním telesnej výchovy v počte 2 hodín športovej prípravy týždenne so zameraním na ľadový hokej a futbal chlapcov a dievčat.

Slovenským zväzom džuda je zriadené Centrum talentovanej mládeže Východ,  
v ktorom je v roku 2017 na základe splnených kritérií zaradených 15 talentovaných džudistov z 8 oddielov Košického a Prešovského kraja (Michalovce, Košice, Prešov, Poprad, Bardejov, Spišská Nová Ves, Rožňava a Vranov). Tréningový proces 15 mladých športovcov sa realizuje jednak vo vlastných kluboch 8 hodinami týždenne, ale i formou spoločných sústredení jedenkrát mesačne. Mladí džudisti sa zúčastňujú vybraných súťaží v rámci Slovenska a zahraničia ako i majstrovských súťaží. Od januára 2016 je ŠK Zemplín Michalovce - oddiel džudo poverený riadením Centra talentovanej mládeže Východ.

## Šport pre všetkých

V oblasti rozvoja športu pre všetkých, ktorý je určený pre všetky vekové skupiny za účelom napĺňania sociálneho, zdravotného, edukačného ale aj výkonnostného prínosu, ale umožňuje aj napĺňať hlavné potreby človeka, ku ktorým možno zaradiť potrebu rekreácie, kompenzácie, edukácie, integrácie, komunikácie a participácie majú nezastupiteľné miesto športové kluby a občianske združenia so zameraním na šport a aktivity rôzneho druhu a to malého futbalu, atletiky, jachtingu, stolného tenisu, softtenisu, bridžu, tanečného športu, volejbalu, turistiky, florbalu, technických športov, bojových športov a streleckých športov, v ktorých prebiehajú dlhodobé majstrovské i nemajstrovské súťaže na základe kalendára športových súťaží vo vybraných vekových kategóriách.

K športu pre všetkých v meste prispieva Atletický klub Michalovce, ktorý je organizátorom významných atletických podujatí celoslovenského charakteru, a to v roku 2017 to bude už 33. ročník Podvihorlatského maratónu, 15. ročník Michalovského polmaratónu, 2. ročník Michalovskej polmaratónskej štafety, 24. ročníka Michalovskej hodinovky, 24. ročníka Matičného behu O Štít mesta Michalovce, 2. ročník Jesenného behu, 2. ročník Jarného behu a 20. ročník Michalovskej oblastnej bežeckej ligy. Všetky tieto organizované podujatia podstatnou mierou prispeli k tomu, že počet rekreačných bežcov sa v posledných rokoch na Zemplíne rozrástol a oslovil verejnosť zapojiť sa do nenáročných pohybových aktivít v prostredí Bielej hory, resp. prímestskej oblasti Zemplínskej Šíravy.

Ďalším športovým odvetvím podporujúcim rozvoj športu pre všetkých je turistika, ktorá sa svojím zameraním radí medzi najmenej finančné náročné športy v hierarchii športových odvetví. Prostredníctvom troch klubov v meste ( KST Turista, PMKST Michalovce a OZ Návraty) sa snaží poskytovať široké možnosti realizácie vo všetkých vekových kategóriách, či už v okolí samotnej Zemplínskej Šíravy, Vihorlatu, Sninského kameňa resp. Morského oka. Populárnymi sú hviezdicové výstupy na Vihorlat, Sninský kameň, Viniansky hrad, prechod Vihorlatským pohorím, výstup na Senderov, ale i cyklotúry v okolí Zemplínskej Šíravy. Mrzí skutočnosť, že túto možnosť využíva iba minimálne percento obyvateľov nášho mesta a väčšia časť uprednostňuje skôr rodinnú turistiku na úkor organizovanej turistiky. OZ Návraty organizuje už niekoľko rokov pekné športovo spoločenské akcie ako „ Splavovanie zemplínskych riek“ , „ Živá biela voda“ , Michalovská šarkaniáda“ a iné .

Populárna je i mestská softtenisová liga mužov, bowlingová liga, volejbalová prvá  
a druhá liga, hokejová liga, florbalová liga, tenisová liga veteránov a futsalová liga.

Medzi ženami sú populárne cvičenia formou aerobicu, kalanetiky, pilatesu, zumby, tabaty a iných rôznych druhov cvičenia. Pre širokú verejnosť svoje služby ponúkajú i fitness centrá, v ktorých je v poslednom období aj ponuka detských kútikov.

Poslaneckými klubmi mestského zastupiteľstva v spolupráci so školami sú organizované na jednotlivých sídliskách športové dni Stráňančanov a Južanov, ktoré sú zamerané na súťaže rodinných družstiev v rôznych vekových kategóriách.

Na športové aktivity v meste sú k dispozícii telocvične a športové areály na jednotlivých školách ako i športové haly.

### Olympijský klub

Olympijský klub Michalovce je občianske združenie, ktorého poslaním je chrániť, podporovať a rozvíjať olympijské hnutie v meste a regióne. V poradí už devätnásty olympijský klub na Slovensku bol založený 26. októbra 2011 za prítomnosti podpredsedu Združenia olympijských klubov Slovenska Antona Švajlena, primátora mesta Michalovce Viliama Zahorčáka. Na ustanovujúcej schôdzi 58 delegátov z materských, základných, stredných škôl a športových klubov zvolilo za predsedu PaedDr. Jozefa Uchaľa.

OK Michalovce je súčasť Združenia OK SR, ktoré je členom SOV a zároveň jeho právnou organizačnou zložkou. V michalovskom regióne je klub organizátorom  
a realizátorom športových, výchovných, kultúrno-vzdelávacích a enviromentálnych aktivít, ktoré smerujú k rozvoju olympizmu a olympijských hodnôt. Dobrovoľná práca členov smeruje predovšetkým k mládeži. Klub sa rozhodujúcou mierou podieľa na realizácii veľkých projektov SOV ako sú, Olympijské festivaly, Olympijský deň, Olympijský odznak všestrannosti, Vykročme za zdravím, vedomostné, literárne, výtvarné a fotografické súťaže o športe a olympizme a ekologické aktivity.

V Michalovciach sa olympijský klub opiera o spoluprácu s mestom Michalovce,  
s materskými školami, základnými školami, strednými školami. V súčasnosti sa pripravuje spolupráca s vysokými školami. Veľmi dobrú spolupráce má klub s MO JDS, so združením zdravotne postihnutých a športovými klubmi. Garantom pre spoluprácu s Materskými školami je MŠ na Ul. školská 5, pre Základné školy ZŠ, Ul. školská 2 a pre Stredné školy Gymnázium P. Horova.

Tradičné podujatia, na ktorých olympijský klub participuje, sú – Olympiáda MŠ, Mestská športová olympiáda ZŠ, Tenisový turnaj veteránov nad 50 rokov, športové podujatia v rámci projektu Vykročme za zdravím, Deň Zeme a čistota športovísk, On-line vedomostná súťaž o olympizme, Olympijský odznak všestrannosti pre všetky stupne škôl  
i širokú verejnosť, podpora aj Podvihorlatského maratónu.

V rokoch konania letných olympijských hier boli zorganizované štafetové posolstvá spolu so sprievodnými akciami.

Olympijský klub podporil v roku 2016 množstvo rôznych projektov a športových aktivít - stolný tenis – cvičenie s hudbou – cvičenie s owerballom – nordic wallking pre seniorov, volejbalový turnaj žien pri príležitosti výročia VK Michalovce, žiacku basketbalovú ligu, Grand Prix v džude, Majstrovstvá mesta v korčuľovaní žiakov ZŠ, Medzinárodný florbalový turnaj ETS florball cup. plavecké preteky pre žiakov ZŠ, online vedomostnú súťaž, fotografickú súťaž Moment pre fair play a výtvarnú súťaž Rio 2016, 1.mája 2016 štafetu RIO 2016, ktorá spestrila Podvihorlatský maratón, Deň rodiny, 15.mája 2016 kde bola vynesená olympijská pochodeň na dominantu východného Slovenska – Sninský kameň, hranicu Slovenska s Ukrajinou a Maďarskom, v deň otvorenia OH v Riu vedomostnú súťaž, ktorá bola zverejňovaná na web stránke OK, na sociálnej sieti a školské olympiády MŠ, ZŠ, SŠ.

### Šport pre seniorov

Jednota dôchodcov Michalovce v spolupráci s Mestským úradom Michalovce - odborom školstva a športu od júla 2009 kedy sa uskutočnil 1. ročník organizuje Olympiády seniorov mesta Michalovce pod záštitou primátora mesta Viliama Zahorčáka a v roku 2016 to bol už jej 8. ročník. V areáli ZŠ na Ul. J. A. Komenského 1 v Michalovciach sa stretávali seniori z michalovských denných centier, ktorí prichádzali s úmyslom nezdolávať limity a rekordy ako mladší, ale otestovať sami seba a dokázať si, že aj v tomto veku vedia byť pohybovo aktívny.

V rámci spolupráce jednotlivých denných centier sa seniori stretávali pri rôznych aj jednorazových športových aktivitách (stolný tenis, bowling, cvičenia s hudbou, cvičenia s owerballom, nordic walking, Vykročme za zdravím – v spolupráci s OK Michalovce).

### Šport zdravotne postihnutých

V roku 2016 sa uskutočnil už 5. ročník olympiády zdravotne postihnutých pod záštitou primátora mesta, ktorej sa zúčastňovalo sedem 5 členných družstiev súťažiacich v piatich disciplínach. Tradične sa jej zúčastňovali DSS Anima, kluby seniorov mesta Michalovce a ZO SZZP Michalovce. Túto olympiádu organizačne zabezpečovala základná organizácia SZZP s podporou mesta Michalovce a v spolupráci so ZŠ, školská 2 a ZŠ, J. A. Komenského 1, Olympijským klubom ale aj s podporou sponzorov.

Zdravotne postihnutí seniori mali možnosť plniť Olympijský odznak pod dohľadom Olympijského klubu Michalovce.

## Výkonnostný a vrcholový šport

Základom výkonnostného športu je dosiahnuť maximálnu výkonnosť. Cieľom je zúčastniť sa na rôznych pretekoch, zápasoch alebo iných športových podujatiach  
a dosiahnuť na nich čo najlepší možný výsledok.

Vrcholový šport je vrcholom pyramídy systematickej a cielenej prípravy športovca a je výsledkom systému správneho výberu talentu, práce s mládežou a vytváraním podmienok pre neustály rast športovej výkonnosti. Cieľom vrcholového športu, či už na národnej alebo medzinárodnej scéne, je opakovane dosahovať vynikajúce výsledky, medzi ktoré patrí víťazstvo, zisk medaily alebo prekonanie vlastného alebo traťového rekordu.

Rozdiel medzi výkonnostným a vrcholovým športom je, že do výkonnostného športu môžeme zaradiť aj starších jedincov alebo neorganizovaných športovcov, ktorí sa stále snažia prekonávať svoj vlastný výkon.

Vrcholoví športovci sú významnými reprezentantmi a propagátormi mesta a sú aj protagonistami zábavy a športového zážitku pre divákov a fanúšikov.

### Kolektívne športy

Na najvyššej celoslovenskej úrovni v kolektívnych športoch mesto reprezentujú športové kluby MFK Zemplín – muži a ženy, ženský Florbalový klub Eastern Wings a družstvo žien HK Iuventa Michalovce, ktoré ho reprezentuje aj na medzinárodnej úrovni ako účastník európskych pohárových súťaží.

Všetky tri tieto kluby dosiahli úspechy v rôznych mládežníckych kategóriách ako aj v kategórii dospelých.

V najvyšších súťažiach mesto Michalovce reprezentovalo 27 družstiev, z toho bolo 8 dospelých, 14 družstiev dorastu a 5 družstiev v kategórii žiactva. Na úrovni krajských súťaží mesto reprezentovalo celkove 44 družstiev, z toho bolo 7 družstiev dospelých, 2 družstvá dorastu a 35 družstiev v kategórii žiactva.

Najvýraznejšie výsledky v kategórii dospelých v kolektívnych športoch v rokoch 2010 – 2016 dosiahli:

* Iuventa Michalovce družstvo žien,
* MFK Zemplín družstvo mužov,
* MFK Zemplín družstvo žien,
* Florbalový klub - Eastern Wings družstvo žien,
* ŠK Zemplín Judo Michalovce družstvo žien.

Najvýraznejšie výsledky v mládežníckych kategóriách v kolektívnych športoch v rokoch 2010 – 2016 dosiahli:

* družstvá starších žiačok a mladších dorasteniek Iuventy Michalovce,
* družstvo dorastencov HK Mládež Michalovce,
* družstvo starších žiakov U15 MFK Zemplín Michalovce,
* družstvo mladších žiakov MHK Junior Michalovce,
* družstvá starších žiakov a dorastencov ŠK Zemplín Judo Michalovce,
* družstvo dorastencov ŠK Zemplín silový trojboj Michalovce,
* družstvo staršej prípravky Florbalového klubu Michalovce,
* družstvá mladších, starších žiačok a dorasteniek ŠKST Michalovce.

### Individuálne športy

V individuálnych športoch medailové umiestnenia už niekoľko rokov dosahujú džudisti ŠK Zemplín Michalovce, atléti ŠK Comenium Michalovce, plavci plaveckého klubu Orca Michalovce , športovci z jednotlivých klubov bojových športov, stolné tenistky a pridávajú sa aj motoristi.

Najvýraznejšie výsledky v kategórii dospelých v individuálnych športoch v rokoch 2010 -2016 dosiahli športovci z týchto klubov:

* ŠK Zemplín Judo Michalovce,
* MMA Michalovce,
* ŠK Kickboxu Michalovce,
* Fitness klub J. Berdyho,
* ŠK Zemplín silový trojboj Michalovce,
* Marlau Klub Michalovce,
* Klub vojakov v zálohe Michalovce,
* Seiken klub Michalovce,
* Šachový klub Michalovce.

Najvýraznejšie výsledky v mládežníckych kategóriách v individuálnych športoch v rokoch 2010 - 2016 dosiahli športovci z týchto klubov:

* PK Orca Michalovce,
* ŠSK Mládež Michalovce,
* ŠKST Michalovce,
* ŠK Zemplín Judo Michalovce,
* ŠK Zemplín silový trojboj Michalovce,
* ŠK Kickboxu Michalovce,
* ŠK Comenium pri ZŠ, J. A. Komenského 1,
* MMA Michalovce.

Z pohľadu výkonnostného športu so zreteľom na ekonomické podmienky a možnosti v našom meste, možno s účinkovaním družstiev v jednotlivých súťažiach vysloviť spokojnosť.

## Športové kluby a občianske združenia

Na úrovni mesta evidujeme celkove 55 športových klubov a občianskych združení zameraných na šport, s členskou základňou 3 055 členov, z toho je 1 775 členov v kategórii mládeže a 1 280 členov v kategórii dospelých. Svoje športové aktivity realizujú v 29 druhoch športu, najrozšírenejší je futbal, hádzaná, atletika, džudo, ľadový hokej, bojové športy a turistika. Družstvá týchto športových klubov a združení štartujú v súťažiach na okresnej, krajskej, celoslovenskej aj medzinárodnej úrovni. Z uvedeného počtu 55 športových klubov a združení sa venuje mládeži 38 klubov s rôznym počtom detí a žiakov.

**Zoznam športových klubov a občianskych združení v meste Michalovce**

|  |  |  |  |
| --- | --- | --- | --- |
| **Názov klubu** | **Druh športu** | **Členská základňa** | |
| **Spolu** | **Mládež** |
| Športový klub Comenium | atletika | 91 | 90 |
| Atletický klub | atletika | 49 | - |
| TRI- club MKM | atletika | - | - |
| 1.Basketbalový klub-dievčatá | basketbal | 88 | 46 |
| 1.Basketbalový klub | basketbal | 89 | 89 |
| Telovýchovná jednota Sokol Močarianska | futbal | 105 | 20 |
| Športový klub Vrbovec | futbal | - | - |
| Futbalový klub Topoľany | futbal | 109 | 68 |
| Mestský futbalový klub Zemplín a.s. | futbal | 261 | 216 |
| Hádzanársky klub Iuventa | hádzaná | 235 | 212 |
| Mestský hádzanársky klub Junior | hádzaná | 70 | 70 |
| Klub veteránov v hádzanej Michalovce | hádzaná | 20 | - |
| Michalovská hokejbalová únia | hokejbal | - | - |
| Vihorlatský horolezecký klub | horolezectvo | 36 | 11 |
| Športový klub Mada Bulík | jazdectvo | 12 | 8 |
| Jacht klub Šírava | jachting | 45 | 5 |
| Športový klub Zemplín-oddiel judo | Judo | 115 | 107 |
| Športový klub Bodu | judo | - | 20 |
| Club mladých Godžu-Ryu karate | karate | 15 | 11 |
| Hokejový klub Mládež | ľadový hokej | 241 | 241 |
| Hokejový klub Dukla | ľadový hokej | 50 | - |
| Plavecký klub Orca | plávanie | 76 | 65 |
| Športový klub stolného tenisu | stolný tenis | 38 | 13 |
| Stolnotenisový oddiel Slávia | stolný tenis | 20 | 7 |
| Šachový klub Zemplín | šach | 35 | 15 |
| Tanečný klub Grácia | tanečný šport | 64 | 60 |
| Tenisový klub Lobax | tenis – veteráni | 23 | - |
| Tenis Junior Michalovce | tenis | 30 | 30 |
| Klub slovenských turistov Turista | turistika | 35 | 7 |
| Prvý Michalovský Klub slovenských turistov | turistika | 65 | 20 |
| Občianske združenie Návraty | turistika | 51 | - |
| Telovýchovná jednota Štart Odeta | volejbal | 17 | - |
| Športový klub Zemplín-silový trojboj | silový trojboj | 70 | 60 |
| Športový klub kickboxu | kickboxu | 43 | 33 |
| Volejbalový klub | volejbal | 75 | 35 |
| Florbalový klub | florbal | 190 | 80 |
| Bridžový klub - NHB Palma | bridž | 42 | - |
| Občianske združ. tech. športov a čin. | rádioamatérstvo  a streľba | 78 | - |
| Mixed Martial Arts | bojové športy | 52 | 33 |
| Red Dragon | aikido – bojový šport | 9 | 50 |
| Motovia Moto club | motoristický šport | 15 | 5 |
| Klub vojakov v zálohe | streľba | 51 | 1 |
| Záujmová skupina priateľov Lukostreľby | lukostreľba | 6 | 1 |
| Strelecký klub Multi | streľba | 100 | - |
| Double Alpha Combat Club | streľba | 50 | - |
| Marlau | motoristický šport | 3 | - |
| Občianske združenie Seiken | bojové športy | 18 | 8 |
| Jachtklub Tatum | jachting | 41 | - |
| Europský hortingový zväz | bojové športy | 40 | 15 |
| Zemplín Workout | box, tabata, kondič. tréningy | 42 | 5 |
| Športový strelecký klub Mládež | streľba | - | 12 |
| Mariášový klub | mariáš | 40 | - |
| Boxing club Zemplín | box | 5 | 5 |
| Fitness club Berdy | Fitness | 17 | 2 |
| Športový klub Roma | futbal | - | - |
| **Spolu** | | **3 055** | **1 755** |

Športové kluby a občianske združenia sa zúčastňujú rôznych výkonnostne odlišných súťaží, líg, turnajov, pohárových súťaží a to na krajskej, celoslovenskej i medzinárodnej úrovni.

|  |  |  |
| --- | --- | --- |
| **Názov klubu** | **Druh športu** | **Názov súťaže, ligy** |
| Športový klub Comenium | atletika | Majstrovstvá kraja (MK), Slovenska (MSR), halové MK, MSR, Európske detské atletické hry |
| Atletický klub | atletika | Oblastná bežecká liga |
| TRI- club MKM | atletika | momentálne neaktívny |
| 1. Basketbalový klub-dievčatá | basketbal | 1. liga kadetiek SR, Karpatská liga |
| 1. Basketbalový klub | basketbal | Dorastenecká liga kadetov, Liga mladší žiaci a starší mini žiaci Východ - skupina A |
| Telovýchovná jednota Sokol Močarianska | futbal | V. Zemplínska liga - muži |
| Športový klub Vrbovec | futbal | momentálne neaktívny |
| Futbalový klub Topoľany | futbal | V. Zemplínska liga - muži |
| Mestský futbalový klub Zemplín a.s. | futbal | Fortuna liga, Slovenský pohár, 1.liga ženy, juniorky, Dôvera - 1.liga mladší a starší dorast, 1. liga starší a mladší žiaci– skupina Východ, turnaje prípraviek útvarov talentovanej mládeže |
| Hádzanársky klub Iuventa | hádzaná | WHIL – spoločná československá liga žien, Pohár EHF, Slovenský pohár, 1.liga ženy, 1. liga mladšie a staršie dorastenky, Česko-slovenský pohár, Majstrovstvá kraja staršie a mladšie žiačky, |
| Mestský hádzanársky klub Junior | hádzaná | Majstrovstvá kraja starších a mladších žiakov |
| Klub veteránov v hádzanej Michalovce | hádzaná | Veteránske turnaje |
| Michalovská hokejbalová únia | hokejbal | momentálne neaktívny |
| Vihorlatský horolezecký klub | horolezectvo | bez súťaže |
| Športový klub Mada Bulík | jazdectvo | parkúrové preteky |
| Jacht klub Šírava | jachting | pohárové súťaže |
| Športový klub Zemplín-oddiel judo | judo | Majstrovstvá kraja, Slovenska – muži, ženy, dorast, juniori, žiaci, slovenská národná liga dorast a ženy; Oblastná liga žiakov; slovenský pohár; medzinárodné turnaje |
| Športový klub Bodu | judo | bez súťaže |
| Club mladých Godžu - Ryu karate | karate | bez súťaže |
| Hokejový klub Mládež | ľadový hokej | extraliga dorast, liga kadetov, 1.liga juniorov, 1.liga starších žiakov športových hokejových tried, |
| Hokejový klub Dukla | ľadový hokej | Budiš - I. liga muži |
| Plavecký klub Orca | plávanie | Letné, jesenné, zimné Majstrovstvá Slovenska žiakov, pohárové slovenské a medzinárodné preteky |
| Športový klub stolného tenisu | stolný tenis | extraliga junioriek, Majstrovstvá Slovenska |
| Stolnotenisový oddiel Slávia | stolný tenis | bez súťaže |
| Šachový klub Zemplín | šach | 1.liga Východ |
| Tanečný klub Grácia | tanečný šport | pohárové súťaže |
| Tenisový klub Lobax | tenis – veteráni | turnaje |
| Tenis Junior Michalovce | tenis | turnaje |
| Klub slovenských turistov Turista | turistika | pešia turistika, cykloturistika; bez súťaže |
| Prvý Michalovský Klub slovenských turistov | turistika | pešia, vysokohorská, lyžiarska, vodná turistika, cykloturistika; bez súťaže |
| Občianske združenie Návraty | turistika | pešia, lyžiarska turistika, cykloturistika; splavy zemplínskych riek, bez súťaže |
| Telovýchovná jednota Štart Odeta | volejbal | Majstrovstvá zemplínskeho regiónu |
| Športový klub Zemplín-silový trojboj | silový trojboj | Majstrovstvá Slovenska, Slovenský, európsky, svetový pohár, paralympiáda |
| Športový klub kickboxu | kickboxu | Slovak Open liga, medzinár. preteky, MSR, Czech Open, Wako Európsky, svetový pohár |
| Volejbalový klub | volejbal | Majstrovstvá Slovenska- kadetky – oblasť Východ |
| Florbalový klub | florbal | Extraliga žien, regionálna liga SZFB - prípravka, žiaci, žiačky, dorast, juniori, Slovenský pohár |
| Bridžový klub-NHB Palma | bridž | 1. a 2. slovenská bridžová liga, celoslovenské a medzinárodné turnaje |
| Občianske združ. tech. športov a čin. | rádioamatérstvo a streľba | celoslovenské a európske regionálne súťaže |
| Mixed Martial Arts | bojové športy | Majstrovstvá Slovenska, Európy, sveta, medzinárodné turnaje |
| Red Dragon | aikido – bojový šport | nezúčastňujú sa súťaží |
| Motovia Moto club | motoristický šport | rôzne disciplíny motocyklového športu |
| Klub vojakov v zálohe | streľba | Majstrovstvá Slovenska - pištoľ, revolver; medzinárodné preteky |
| Záujmová skupina priateľov Lukostreľby | lukostreľba | turnaje |
| Strelecký klub Multi | streľba | klubové, okresné, krajské súťaže, memoriály, combatové súťaže a kvalifikačné súťaže, MSR |
| Double Alpha Combat Club | streľba | klubové, okresné, krajské súťaže, memoriály, combatové súťaže a kvalifikačné súťaže, MSR |
| Marlau | motoristický šport | Majstrovstvá Slovenska, Majstrovstvá zóny strednej Európy |
| Občianske združenie Seiken | bojové športy | turnaje |
| Jachtklub Tatum | jachting | pohárové súťaže |
| Europský hortingový zväz | bojové športy | Majstrovstvá Slovenska, Majstrovstvá Európy- juniori, žiaci |
| Zemplín Workout | box, tabata, kondičné tréningy, | 2. slovenská boxliga |
| Športový strelecký klub Mládež | streľba | Národná liga mládeže, Majstrovstvá kraja, Majstrovstvá Slovenska |
| Mariášový klub | mariáš | slovenská extraliga v mariáši |
| Boxing club Zemplín | box | turnaje |
| Fitness club Berdy | fitness | Majstrovstvá Slovenska, Majstrovstvá Európy, Majstrovstvá sveta, pohárové súťaže |
| Športový klub Roma | futbal | momentálne neaktívny |

Z uvedeného počtu sa rozvoju športu pre všetkých venujú v 27 v športových kluboch a organizáciách, výkonnostnému športu v 21 kluboch a vrcholovému športu v 8 kolektívnych športoch v kluboch HK Iuventa - ženy, MFK Zemplín – muži a ženy, HK Dukla, Florbalový klub Eastern Wings a v individuálnych športoch vo fitnes, silovom trojboji, džude a bojových športoch.

V najvyšších slovenských súťažiach pôsobia tieto športové kluby – MFK Zemplín Michalovce (Fortuna liga – muži), MFK Zemplín Michalovce (I. slovenská liga – ženy), HK Iuventa Michalovce (WHIL – ženy), Florbalový klub Michalovce (Extraliga žien), Bridžový klub NHB Palma (I. slovenská bridžová liga), Mariášový klub Michalovce (Slovenská extraliga) a ŠK Zemplín oddiel džudo Michalovce (Slovenská národná liga ženy).

V druhých najvyšších slovenských súťažiach pôsobia tieto športové kluby – HK Dukla Michalovce (Budiš – I. liga muži), HK Iuventa Michalovce (I. liga ženy), Bridžový klub NHB Palma (II. slovenská bridžová liga), BC Zemplín Workout Michalovce (II. Slovenská boxliga) a Šachový klub Zemplín Michalovce ( I. liga Východ ).

Najpočetnejším klubom, čo sa týka členskej základne, v meste je MFK Zemplín Michalovce a.s., ktorý eviduje celkove 435 členov, z toho mládež U 7 až U 19 v počte 350 a 85 dospelých. Uvedený klub má v súťažiach zapojených i najviac družstiev 15, z toho je 9 žiackych, 4 dorastenecké a 2 družstvá dospelých.

V 16 prípadoch jednotlivé mestské kluby nemajú vytvorenú žiadnu mládežnícku základňu.

## Združenie technických a športových činností

V oblasti technických športov v meste pôsobí 7 klubov, ktoré sa zaoberajú týmito odbornosťami : strelectvo, motorizmus, rádioamatérstvo. Najviac členov sa venuje v odbornosti športová streľba v piatich kluboch s počtom registrovaných 207 členov, z toho je 14 členov mládeže. Strelci v tejto odbornosti v uplynulom roku dosiahli na rôznych súťažiach popredné umiestnenia. Hoci v strelectve je k dispozícii vlastná strelnica, táto odbornosť zápasí s nedostatkom vlastných priestorov pre vzduchovkové disciplíny. Do združenia technických a športových činností patrí okrem streľby z maloražných zbraní aj rádioamatérstvo. V odbornosti rádioamatér sa touto činnosťou zaoberá 8 členov. Zúčastňujú sa rôznych súťaží v rámci východoslovenského regiónu.

Motorizmu sa venujú 2 kluby a to Motovia Moto Club a Marlau. Tento druh športu je finančne náročný, ale za podpory sponzorov dosahujú aj oni medailové umiestnenia na jednotlivých súťažiach.

## Materiálno technické podmienky (aktuálny stav)

Mesto venuje pozornosť nielen športovej činnosti klubov a športovým aktivitám, ale aj zlepšovaniu materiálno technických podmienok športových zariadení. V meste sa nachádzajú:

### Športové zariadenia

#### Zimný štadión

Na zimnom štadióne bola vykonaná rekonštrukcia strechy nad hracou plochou, kotolne strojovne chladenia, dopĺňané boli operadlá sedadiel, čestnej lóže, opravené boli šatňové priestory na tribúne A, dažďové zvody, bleskozvody, rekonštrukcia osvetlenia a osadenie nových mantinelov. Bol nainštalovaný nový kamerový systém. Pripravuje sa komplexná rekonštrukcia štadióna v roku 2017.

#### Športové haly

V meste sú tri športové haly a to Mestská športová hala, Chemkostav Aréna a Športová hala GPH. Chemkostav Aréna, ktorej vlastníkom je súkromná spoločnosť Chemkostav a.s., generálny sponzor športového hádzanárskeho klubu Iuventa Michalovce a Športová hala GPH, ktorá je vo vlastníctve košického samosprávneho kraja. Tieto haly sú využívané hlavne na športovú činnosť, ale organizujú sa v nich aj rôzne iné akcie.

Mestská športová hala je vo vlastníctve Mesta, ktorá sa využíva na tréning, športové súťaže ale aj na kultúrno spoločenské akcie. V hale boli zrekonštruované šatne , vstupný vestibul, zázemie, malá telocvičňa, zadná vstupná časť včítane hygienických zariadení, strecha nad hracou plochou, strechy nad rekonštruovanými časťami, nový obvodový plášť včítane výplní otvorov, oprava atiky na streche, oprava fasády obnova a doplnenie čiar na palubovke pre multifunkčné využitie haly.

#### Futbalový štadión

Máme jeden z najkrajších futbalových štadiónov na Slovensku, ktorý spĺňa kritéria stanovené futbalovým zväzom. Mesto zrealizovalo rekonštrukciu a presun hracej plochy, boli zrekonštruované nové spodné časti tribún, fasáda, strecha hlavnej budovy, prípojky inžinierskych sietí, oplotenie, vstupy, parkoviská, hracia plocha C, osvetlenie hracej plochy a núdzové osvetlenie tribún a priľahlých plôch a vybudovala sa nová tribúna č. 2 vrátane zázemia pre mládežnícke kolektívy.

#### Mestská plaváreň

V uplynulom období bola zrealizovaná oprava dvoch kotlov za účelom automatického dávkovania plynu pre zabezpečenie dostatočného množstva chlóru, oprava vstrekovacích dýz a rozvodového potrubia, oprava výmenníka tepla, výmena vonkajších dverí a vstupnej časti do kúpaliska, oprava sprchovacích kútov a stien bazéna.

### Školské športové zariadenia

#### Školské telocvične (ZŠ,SŠ)

Materiálno-technická vybavenosť telocviční základných škôl sa za obdobie rokov 2008 – 2015 značne zlepšila. Či už ide o priestorové vybavenie týchto objektov alebo vybavenosť telovýchovným náradím. Telocvične pri všetkých základných školách majú opravené strechy, vymenené okná a dvere, opravene resp. zrekonštruované hygienické zariadenia ( WC, sprchy, šatne), opravené palubovky a obklady, náraďovne, chodby a prístupové chodby a mimo troch ZŠ ( IV., VII. A VIII. ZŠ) aj fasády. Na dobrej úrovni je aj vybavenie telocviční telovýchovným náradím, ktoré bolo zakúpené z rozpočtov škôl, sponzorských finančných prostriedkov a rôznych projektov.

V meste je k dispozícií na športové súťaže a aktivity aj 10 telocviční stredných škôl, ktoré nie sú vo vlastníctve mesta. Telocvične sú v dobrom technickom stave s väčšími (veľké) a menšími (malé) rozmermi a majú ich tieto stredné školy – Gymnázium , Ul. Ľ. Štúra (1 veľká), Stredná odborná škola technická, Ul. partizánska (1 veľká), Stredná odborná škola technická, Ul. kapušianska (1 veľká, 1 malá), Stredná odborná škola obchodu a služieb, Ul. školská (1 veľká a 1 veľká na internáte Dúha), Obchodná akadémia(2 malé) a Gymnázium Pavla Horova, Ul. Masarykova (1 malá, 1 športová hala).

#### Školské športové areály

Na športové vyžitie slúžia taktiež športové areály základných škôl. V športových areáloch základných škôl boli vybudované multifunkčné ihriská z rôznych projektov a to ZŠ, Ul. Krymská, ZŠ, Ul. Školská, ZŠ, Ul. J. Švermu a ZŠ, Ul. Okružná. V areáli ZŠ, Ul. Komenského bola vybudovaná atletická dráha s umelým povrchom a v areáli ZŠ, Ul. okružná je okrem multifunkčného ihriska vybudované aj futbalové ihrisko s umelou trávou a ihrisko na plážový volejbal. V areáli ZŠ, Ul. školská, ZŠ, Ul. moskovská, ZŠ, krymská a ZŠ, Ul. J. Švermu sú tiež futbalové trávnaté ihriská a ZŠ, Ul. školská využíva športový areál po bývalom učilišti. V roku 2013 bolo vybudované nenáročné ihrisko aj na Ul. mlynskej, pri otvorení ktorého bol zorganizovaný Mestom v spolupráci so ZŠ, Ul. moskovská futbalový turnaj pre deti. Ihrisko je najviac využívané na futbal. Športové ihriská sú aj v areáloch stredných škôl a to – Gymnázium P. Horova ( ihriská na hádzanú, basketbal, tenis a dve na volejbal ), Stredná odborná škola obchodu a služieb, Ul. Školská ( multifunkčné ihrisko, ihriská na hádzanú a futbal), Cirkevná stredná odborná škola sv. Cyrila a Metóda ( volejbalové ihrisko), Stredná odborná škola technická, Ul. Kapušianska ( futbalové ihrisko, atletická dráha 400m), Ul. Partizánska ( atletická dráha 350 m, dva tenisové kurty a futbalové ihrisko).

### Špeciálne športové priestory

Niektoré športové kluby potrebujú špeciálne športové priestory, takými sú jazdectvo, motorizmus a strelectvo. V meste sú pre jazdecký klub priestory na Ul. Kapušianskej, pre strelecké kluby strelnica na Ul. Topolianskej a stolnotenisová herňa na ulici Kpt. Nálepku 8.

### Iné športové zariadenia a detské ihriská

#### Fitness centrá

Pre širokú verejnosť svoje služby ponúka šesť fitness centier a to Fitness centrum J. Berdyho , Fitness centrum J. Winklera, Impulse gym s. r. o., R – klub wellness studio s. r. o., R + R Ladies Fitness a Rock Body Gym, ktoré svojim technickým vybavením a poskytovaním služieb patria ku kvalitným zariadeniam. K tejto ponuke prispievajú aj posilňovne na ZŠ, Ul. Školská , Gymnázium P. Horova a ZŠ, Ul. Okružná.

#### Atletické areály

Športovcom – atlétom slúži osem vybudovaných atletických dráh v športových areáloch škôl a to ZŠ T. J. Moussona, Ul. T. j. Moussona, ZŠ, Ul. J. Švermu , ZŠ, Ul. Moskovská, ZŠ, Ul. J. A. Komenského, kde je dráha s umelým povrchom, ZŠ, Ul. okružná, ZŠ, Ul. krymská a Strednej odbornej škole technickej, Ul. partizánska1 a Ul. Kapušianska.

#### Tenisové kurty

Pre rekreačných tenistov je v meste k dispozícií 16 tenisových dvorcov, ktoré sú v dobrom technickom stave, sú pravidelne udržiavané a slúžia širokej verejnosti. Tieto dvorce sú buď otvorené alebo kryté s umelým povrchom alebo antukou:

|  |  |  |  |  |  |
| --- | --- | --- | --- | --- | --- |
| Tenis centrum | P. O. Hviezdoslava | Scorp spol s.r.o. | otvorené | 4 | Antuka |
| Tenis centrum | P. O. Hviezdoslava | Scorp spol s.r.o. | kryté | 2 | Hard |
| Gymnázium  P. Horova | Masarykova 1 | GPH Michalovce | otvorené | 2 | Antuka |
| SOŠ OaS | Ul. školská 4 | SOŠ OaS | otvorené | 1 | umelý povrch |
| SZŠ | Masarykova 27 | SZŠ | otvorené | 1 | umelý povrch |
| SOŠT | Ul. partizánska 1 | SOŠT | otvorené | 2 | Antuka |
| Gymnázium | Ul. Ľ. Štúra 26 | GĽŠ | otvorené | 1 | Antuka |
| Ul. zeleninárska | Ul. zeleninárska 24 | Minimax | otvorené | 1 | Antuka |
| Ul. priemyselná | Ul. priemyselná 3852 | Stavos | otvorené | 1 | Antuka |
| Ul. priemyselná | Ul. priemyselná | Dobrex s.r.o. | kryté | 1 | Antuka |
| Ul. pekárenská | Ul. pekárenská 5823/1 | Agrocentra | otvorené | 1 | umelý povrch |
| ZŠ, J. Švermu 6 | J. Švermu 6 | ZŠ, J. Švermu 6 | otvorené | 1 | umelý povrch |
| ZŠ, Školská 2 | Školská 2 | ZŠ, Školská 2 | otvorené | 1 | umelý povrch |
| ZŠ, Okružná 17 | Okružná 17 | ZŠ, Okružná 17 | kryté | 1 | Taraflex |
| ZŠ, Krymská 5 | Krymská 5 | ZŠ, Krymská 5 | otvorené | 1 | umelý povrch |
| ZŠ, Krymská 5 | Krymská 5 | ZŠ, Krymská 5 | kryté | 1 | Taraflex |

#### Bowlingové haly

Rozsah športovej činnosti je široký a vyžaduje si k tomu uspôsobené športové priestory. Medzi takéto športy patrí bowling a v meste máme pre tento šport upravené dva priestory – bowlingové kluby a to Bowlingový klub - Reštaurácia Idea, Ul. J. Hollého 180/60 a Bowlingový klub - Chemkostav Aréna / K. Kuzmányho 24.

#### Detské ihriská

V rámci komplexnej rekonštrukcie sídliska Východ boli vybudované štyri detské ihriská a dve multifunkčné ihriská. V medzi blokových priestoroch na sídlisku Juh a Západ sú rozmiestnené detské preliezky, hojdačky a iné prvky. Na sídlisku Nad Laborcom - Stráňany je to areál ZŠ, Ul. školská kde je futbalové trávnaté ihrisko a využíva sa športový areál po bývalom učilišti. Na IBV Stráňany sa cez projekt realizovala výstavba oddychovej zóny a boli umiestnené rôzne športové prvky. Na sídlisku SNP bolo vybudované detské ihrisko. V roku 2013 bolo vybudované nenáročné ihrisko aj na Ul. Mlynskej.

### Propagácia športu (aktuálny stav)

Propagácia športu sa realizovala rôznymi formami a to v dvojtýždenníku Michalovčan, mestskej televízii Mistrál, webovej stránke mesta Michalovce, na výlepných plochách na území mesta, spracovávanie kalendára telovýchovných a športových aktivít a podujatí na príslušný kalendárny rok a jeho publikovanie v komunikačných prostriedkoch mesta. Na web portáli mesta je súhrn všetkých športových klubov a občianskych združení s odkazmi na ich web stránky, kde si kluby aktualizujú informácie o svojej činnosti a úspechoch.

K propagácii prispelo tiež každoročné morálne a vecné vyhodnotenie a ocenenie najlepších športovcov a športových kolektívov mesta Michalovce v kategóriách žiactva, dorastu a dospelých primátorom mesta, ktorých navrhli športové kluby a občianske združenia, ako aj ich prijatia primátorom po každom úspechu na celoslovenskej alebo medzinárodnej úrovni.

Strategická časť

# Ciele koncepcie rozvoja športu

Hlavným obsahovým cieľom je všetkými dostupnými prostriedkami podporiť rozvoj športu v meste Michalovce. Mesto bude podporovať všetky projekty v oblasti športu, ktoré umožnia zapojenie čo najširšej verejnosti hlavne mladých športovcov. Keďže najdôležitejším zázemím pre vývin talentovanej mládeže je škola a športový klub, snahou mesta bude skvalitňovať materiálno technické podmienky v útvaroch talentovanej mládeže, v športových triedach a v centrách voľného času.

**Koncepcia rozvoja športu je zameraná na tieto oblasti:**

* šport na školách,
* šport pre všetkých
* výkonnostný šport a športovo talentovaná mládež,
* Materiálno-technické zabezpečenie, projektové zámery,
* Propagácia športu v meste
* Systém financovania jednotlivých športových odvetví.

Ciele koncepcie rozvoja športu v meste sú:

**Všeobecné ciele:**

* zlepšiť podmienky pre športovú činnosť všetkých obyvateľov v meste Michalovce,
* podporovať rozvoj mládežníckeho a výkonnostného športu na území mesta Michalovce,
* skvalitňovať podmienky na rozvoj školskej telesnej výchovy a športu na školách.

**Špecifické ciele :**

* vytvárať predpoklady na postupné zvyšovanie percentuálneho podielu finančných prostriedkov z rozpočtu mesta na rozvoj mládežníckeho športu,
* zlepšiť materiálno-technické vybavenie športových zariadení, čím sa zabezpečí ich efektívnejšia využiteľnosť pre tréningový proces jednotlivých športových klubov, ale i širokej verejnosti.

**Dlhodobé ciele:**

* reprezentácia mesta a športového klubu,
* rozširovať členskú základňu v jednotlivých kluboch,
* propagovať príslušné športové odvetvie i samotný klub,
* zabezpečovať komplexnú výchovu mladých športovcov,
* zlepšovať organizáciu výberu a výchovy talentov,
* efektívne využívať finančné prostriedky poskytnuté mestom.

**Krátkodobé ciele:**

* skvalitňovať tréningový proces v jednotlivých mládežníckych kolektívoch,
* skvalitňovať výber do jednotlivých útvarov talentovanej mládeže,
* zabezpečiť kvalifikovaných trénerov.

## Šport na školách

Na základe hodnotenia súčasného stavu bude potrebné sústrediť pozornosť mesta na tieto hlavné úlohy:

1. prostredníctvom odboru školstva a športu Mestského úradu Michalovce vytvárať na jednotlivých základných školách personálne a materiálne podmienky vyučovania telesnej výchovy tak, aby bolo možné plniť stanovené učebné plány a osnovy vrátane detí zdravotne oslabených. Považovať telesnú výchovu za integrálnu súčasť vzdelávania.

Z: OŠaŠp MsÚ,ZŠ T: stály

1. vytvárať podmienky na zlepšenie postavenia učiteľov, ich každoročného morálneho a finančného ohodnotenia vo výchovno-vzdelávacom procese, pri výkone športových aktivít vykonávaných v mimo vyučovacom čase, v záujmových útvaroch, pri príprave a účasti žiakov na školských športových súťažiach. Pozornosť zamerať na stabilizovanie kvalifikovanosti a odbornosti vyučovania telesnej výchovy na školách.

Z: OŠaŠp MsÚ, ZŠ T: stály

1. vytvárať podmienky na zabezpečovanie základného plaveckého výcviku na všetkých základných školách v zriaďovateľskej pôsobnosti mesta.

Z: OŠaŠp MsÚ, ZŠ T: stály

1. pokračovať v organizácii doterajších mestských súťaží „O Pohár primátora mesta Michalovce“ a snažiť sa o rozšírenie o ďalšie druhy športu podľa záujmu žiakov.

Z: OŠaŠp MsÚ, ZŠ, ŠK T: stály

***pre I. stupeň ZŠ:***

* gymnastika chlapci a dievčatá 1.-4.ročník – rozšíriť ponuku,
* plávanie chlapci a dievčatá 3.-4.ročník,
* viacboj všestrannosti chlapci a dievčatá 1.-4.ročník,
* vybíjaná koedukované (zmiešané) družstvá chlapci a dievčatá 3.-4.ročník,
* malý futbal pre 1. a 2. ročník a 3. a 4. ročník koedukované družstvá,
* hádzaná 3. a 4. ročník chlapci a dievčatá,
* florbal pre 3. a 4. ročník koedukované družstvá,
* Detský beh I. Pšenka 1.-4. ročník.

***pre II. stupeň ZŠ:***

* florbal 5-7.ročník chlapci a dievčatá,
* šach 5.-9.ročník chlapci a dievčatá,
* plávanie chlapci a dievčatá 5.-9. ročník,
* In-Line korčuľovanie chlapci a dievčatá 5.-9. ročník,
* stolný tenis chlapci a dievčatá 5.-9.ročník,
* volejbal 5. -9. ročník zmiešaných družstiev
* malý futbal 5-7.ročník chlapci
* Detský beh I. Pšenka 5.-9. ročník
* bedminton 7.- 9. ročník chlapci a dievčatá – rozšíriť ponuku
* malý futbal 5.-7. ročník dievčatá – rozšíriť ponuku.

***pre SŠ:***

* silový štvorboj chlapci a dievčatá 1.-4.ročník,
* nohejbal chlapci 1.-4.ročník,
* plávanie chlapci a dievčatá 1.-4.ročník,
* volejbal zmiešané družstvá 1.-4.ročník.

1. pokračovať v organizácii doterajších mestských súťaží „O Pohár primátora mesta Michalovce“ a snažiť sa o ich rozšírenie pre detí v materských školách.

Z: OŠaŠp MsÚ, ZŠ, SŠ, ŠK T: stály

* mestská športová olympiáda detí materských škôl,
* liga pohybovej zdatnosti detí materských škôl,
* korčuliarska gramotnosť detí materských škôl,
* plavecká gramotnosť detí materských škôl – rozšíriť ponuku.

1. na prípravu a riadenie týchto súťaží ponechať Koordinačnú komisiu mestských športových súťaží a Radu športových klubov.

Z: OŠaŠp MsÚ T: stály

1. spolupracovať s Okresnou radou SAŠŠ na príprave a priebehu školských súťaží po linke SAŠS ako i mestskej športovej olympiády žiakov michalovských škôl.

Z: OŠaŠp MsÚ, OR SAŠŠ T: stály

1. podporovať na školách všetky dostupné formy na obnovu športového náradia a náčinia prostredníctvom projektov, dotácií a sponzorov.

Z: OŠaŠp, ZŠ, T: stály

1. pokračovať v obnove školských športových objektov a zariadení, postupne zabezpečiť ich údržbu, rekonštrukciu v súlade s Programom hospodárskeho a sociálneho rozvoja mesta Michalovce na roky 2016-2025 a vytvárať podmienky bezbariérového prístupu pre žiakov zdravotne postihnutých.

Z: OŠaŠp MsÚ T: stály

1. pokračovať v zriaďovaní športových tried na základných školách so zameraním na rôzne druhy športu napr. hádzaná, džudo, gymnastika a iné podľa záujmu žiakov.

Z: OŠaŠp MsÚ, ZŠ, ŠK T: stály

1. podporovať spoluprácu škôl so športovými klubmi, rodičmi a športovými organizáciami, ktorá by smerovala k  zlepšeniu činnosti a výsledkov práce s talentovanou mládežou.

Z: OŠaŠp MsÚ, ZŠ, ŠK T: stály

1. podporovať kooperáciu škôl pri vyhľadávaní športových talentov a ich možné zaradenie na školu so zriadenou triedou podľa príslušného druhu športu.

Z: OŠaŠp MsÚ, ZŠ, ŠK T: stály

## Šport pre všetkých

Cieľom športu pre všetkých je rozvoj tých foriem telesnej výchovy a športu, ktoré prispievajú k regenerácii telesných a duševných síl, upevňovaniu zdravia a k zvyšovaniu telesnej zdatnosti. Šport pre všetkých je využívaný aktivitami voľného času individuálne, resp. kolektívne, najmä na školách, pracoviskách, v rekreačných zariadeniach, ale aj v iných športových zariadeniach patriacich športovým klubom.

Hlavné opatrenia na podporu rozvoja športu pre všetkých:

1. S vybranými športovými klubmi a občianskymi združeniami spolupracovať na príprave a priebehu uličných športových súťaží pre čo najširší okruh detí, mládeže a dospelých v malom futbale, volejbale, softtenise, streetbale, florbale a v prípade záujmu aj iných druhoch športu.

Z: OŠaŠp MsÚ, ŠK, OZ, ZŠ T: každoročne

1. v spolupráci so Slovenským zväzom zdravotne postihnutých občanov, základnou organizáciou v Michalovciach podporovať organizačne i finančne športové aktivity občanov so zdravotným postihnutím. Pri súťažiach v stolnom tenise, v streľbe zo vzduchových zbraní, atletiky a šachu začleňovať do týchto súťaží i zdravotne postihnutých športovcov.

Z: OŠaŠp MsÚ, ZŠ, ZO SZZP T: každoročne

1. sprístupniť športové zariadenia a športové plochy širokej verejnosti v súlade s platným všeobecne záväzným nariadením mesta.

Z: MsÚ, ŠK, TaZS T: stály

1. poskytovať telocvične a športové areály základných škôl širokej verejnosti v súlade s platným všeobecne záväzným nariadením mesta.

Z: OŠaŠp MsÚ, ZŠ T: stály

1. organizovať pre školy v spolupráci s Olympijským klubom Michalovce športové olympiády a to Mestskú športovú olympiádu materských škôl, Mestskú športovú olympiádu základných škôl, Mestskú športovú olympiádu seniorov, Mestskú športovú olympiádu zdravotne postihnutých

Z: OŠaŠp, OK,MŠ,ZŠ, MO JD,ZO SZZP T: stály

1. v spolupráci so Slovenským zväzom dôchodcov a Jednotou dôchodcov základnou organizáciou v Michalovciach podporovať organizačne i finančne športové aktivity seniorov, stolný tenis, bowling, cvičenia s hudbou, cvičenia s owerballom, nordic walking, Vykročme za zdravím – v spolupráci s Olympijským klubom Michalovce a Olympiádu seniorov, ktorá má svoju tradíciu a úspech.

Z: OŠaŠp, OSV MsÚ, ZŠ, ZO SZD, Jednota dôchodcov T: každoročne

1. podporovať aktivity pre ženy - cvičenia formou aerobicu, zumby, pilatesu a tabaty poskytnutím telocviční na jednotlivých školách a možnosťami využitia fitness centier, kde v poslednom období je aj ponuka detských kútikov..

Z: OŠaŠp, fitness centrá T: stály

1. podporovať aktivity klubov a občianskych združení zameraných na turizmus, cykloturistiku, splavovanie riek, značenie a obnovu turistických chodníkov v oblasti Zemplínskej Šíravy, Vinianskeho jazera a Vihorlatu.

Z: v texte T: stály

## Vrcholový, výkonnostný šport a športovo talentovaná mládež

Cieľom tejto oblasti je príprava a výchova novej generácie úspešných športovcov a vytvoriť čo najlepšie podmienky pre úspešnú mládežnícku základňu, s pozitívnym vzťahom k farbám Slovenskej republiky, mesta Michalovce a samotného klubu. Oblasť mládežníckeho športu považujeme za prioritnú v celej šírke opatrení koncepcie. Úspech našich športovcov v meste závisí od vytvorených podmienok na jednotlivých úrovniach športu. Cieľom koncepcie je zámer, aby každý subjekt podieľajúci sa na príprave mládežníckeho športovca cítil zodpovednosť, ale aj podporu Mesta pri výchove budúceho reprezentanta.

**V oblasti mládežníckeho športu budú mať prioritné postavenie tieto druhy športu** :

**Individuálne športy:** atletika, džudo, plávanie, stolný tenis, tenis, bojové športy

**Kolektívne športy:** basketbal, futbal, hádzaná, ľadový hokej, florbal, volejbal.

**Hlavné úlohy k dosiahnutiu cieľov vo výkonnostnom a vrcholovom športe:**

1. každoročne vyhodnocovať a príslušnému orgánu Mesta navrhovať na ocenenie najúspešnejších športovcov a najúspešnejšie športové kolektívy mesta v kategórii žiactva, dorastu a dospelých.

Z: Rada ŠK, ŠK T: v texte

1. nájsť spôsob každoročného oceňovania popri najúspešnejších športovcoch a športových kolektívoch aj pre športových trénerov.

Z: Rada ŠK T: v texte

1. každoročne prerokovať návrh rozdeľovania finančných prostriedkov pre mládežnícky šport v zmysle schválených kritérií.

Z: Rada ŠK T: stály

1. každoročne predkladať návrhy na udelenie čestného občianstva, Ceny mesta a Ceny primátora mesta a Čin roka

Z: Rada ŠK T: každoročne k 30.6.

1. priebežne sledovať stav športových tried, útvarov talentovanej mládeže a centier voľného času z hľadiska organizačného, materiálno-technického zabezpečenia, kvalifikácie trénerov a učiteľov telesnej výchovy a plnenie výkonnostných cieľov.

Z: OŠaŠp MsÚ, Rada ŠK T: stály

1. v spolupráci s oddelením telovýchovného lekárstva jedenkrát ročne usporiadať odborný seminár pre trénerov športových tried, útvarov talentovanej mládeže a centier voľného času.

Z: OŠaŠp MsÚ, OTL, Rada ŠK T: v texte

1. zlepšovať podmienky na regeneráciu žiakov športových tried, útvarov talentovanej mládeže a centier voľného času a pre športovcov z jednotlivých športových klubov umožnením vstupu podľa dohody na mestskú plaváreň a do sauny počas príslušného súťažného ročníka.

Z: MsÚ, TaZS, ŠK, ZŠ T: stály

1. zvyšovať úroveň materiálno- technického zabezpečenia ako jednej zo základných podmienok kvalitatívneho napredovania.

Z: MsÚ a športové kluby T: stály

1. zvyšovať úroveň tréningového procesu ako jednej zo základných podmienok kvalitatívneho napredovania angažovaním špičkových odborníkov resp. zvyšovaním odbornosti súčasných mládežníckych trénerov.

Z: športové kluby T: stály

1. zvyšovať úroveň funkcionárskeho a metodického riadenia športových klubov ako jednej zo základných podmienok kvalitatívneho napredovania angažovaním špičkových odborníkov resp. zvyšovaním odbornosti súčasných funkcionárov, osobitne mládežníckych.

Z: športové kluby T: stály

1. dosiahnuť, aby vo väčšine športových odvetví účinkovali naši mladí športovci v najvyšších republikových súťažiach.

Z: športové kluby T: stály

1. koordinovať športovú činnosť a jednotlivé športové aktivity v meste prostredníctvom Komisie školstva, mládeže a športu MsZ, Rady športových klubov, Koordinačnej komisie mestských športových súťaží a odboru školstva a športu MsÚ.

Z: KŠMaŠp, Rada ŠK, KKMŠS, odbor ŠaŠp MsÚ T: stály

1. na zasadnutiach Komisie školstva, mládeže a športu MsÚ pri prerokovávaní činnosti jednotlivých športových klubov a združení rozšíriť okruh pozývaných zástupcov z novovzniknutých športových klubov a združení pracujúcich najmä s mládežou k získaniu informácií o ich činnosti, výsledkoch a prípadných problémoch. Tieto informácie následne  využiť vo forme odporúčaní a stanovísk na podporu práce so športovo talentovanej mládeže na školách a v športových kluboch.

Z: KŠMaŠp, Rada ŠK, odbor ŠaŠp MsÚ T: stály

1. na zasadnutia Rady športových klubov prizývať k prerokovávaným aktuálnym otázkam v rámci športovej činnosti v meste aj štatutárov športových klubov a združení.

Z: Rada ŠK, OŠaŠp MsÚ, ŠK T: stály

1. činnosť odboru školstva a športu MsÚ v oblasti mimoškolskej činnosti so zameraním na šport zabezpečovať naďalej cez odborného referenta, ako hlavného organizátora a koordinátora realizovaných súťaží, olympiád, líg a akcií v spolupráci so školami, športovými klubmi, združeniami a rôznymi organizáciami. V prípade ďalšieho rozšírenia aktivít a zodpovednosti uvažovať s posilnením odboru o ďalšieho zamestnanca.

Z: Rada ŠK, OŠaŠp MsÚ, MŠ, ZŠ, SŠ, ŠK T: stály

### Individuálne športy

**atletika: ŠK Comenium Michalovce**

* zlepšovať materiálno-technické podmienky v športovom areáli ZŠ Komenského 1,
* skvalitňovaním materiálno-technických podmienok vytvoriť do roku 2025 silné dorastenecké družstvá s posilnením trénerského miesta pri týchto kolektívoch,
* z týchto dorastencov postupne vychovať kategóriu juniorov a dospelých, ktorí by na M-SR získavali medailové umiestnenia, ako i popredné umiestnenia na mítingoch v rámci Grand-Prix Slovenska,
* dosiahnuť v roku 2025 na Majstrovstvách Európy do 17 rokov zastúpenie aspoň jedného pretekára klubu,
* do roku 2025 dosiahnuť, aby ŠK Comenium mal v reprezentácii Slovenska aspoň dvoch členov klubu v kategórii dospelých.

Z: ŠK Comenium T: stály

**džudo: ŠK Zemplín Michalovce**

* zvyšovať členskú základňu v klube, predovšetkým sa venovať kategórii najmladšieho žiactva (4-7 rokov) pohybových aktivít aj deti predškolského veku na jednotlivých materských školách v meste, pozornosť zamerať na rozvoj všestrannej pohybovej výkonnosti,
* dosahovať medailové umiestnenia na krajských , celoštátnych a medzinárodných súťažiach v kategóriách žiactva a dorastu,
* zabezpečiť vhodné tréningové podmienky na ZŠ, Ul. Komenského 1 a v novej športovej hale.
* dosahovať výkony športovcov – džudistov pre zaradenie do reprezentácie Slovenska,
* v kategórii juniorov nominovať sa na medzinárodných turnajoch na Majstrovstvá Európy a Majstrovstvá sveta.

Z: ŠK Zemplín, oddiel judo T: stály

**plávanie: Plavecký klub Orca Michalovce**

* každý rok postupne zvýšiť členskú základňu klubu nových členov vo všetkých kategóriách,
* pokračovať v organizovaní pretekov „Orkáčik“ , ktorý sa organizuje pod záštitou primátora mesta Michalovce, s účasťou plaveckých klubov z celého Slovenska,
* v klube pracovať na možnostiach udržať a zvýšiť počet členov kategórie dorastu a dospelých,
* každoročne v priebehu roka organizovať plavecké kurzy so zameraním na plaveckú gramotnosť detí, organizovať plavecké kurzy aj počas letných prázdnin,
* rozšíriť v ponuke plaveckých kurzov skupinu pre kondičné plávanie,
* po plaveckom kurze zorganizovať plavecké preteky len pre deti z plaveckého kurzu
* pokračovať v organizovaní akcií na regionálnej, krajskej prípadne celoslovenskej úrovni,
* organizovať počas letných prázdnin letný plavecký tábor pre deti škôl v meste a blízkeho okolia,
* zúčastňovať sa Majstrovstiev SR v kategórii masters,
* zapojiť sa do spolupráce s mestom na projekte Plavecká gramotnosť pre MŠ v pôsobnosti mesta.
* zúčastňovať sa viacerých (zahraničných) pretekov v rámci V4

Z: PK Orca, MsÚ T: stály

**stolný tenis: Športový klub stolného tenisu Michalovce**

* každoročne uskutočniť výber 6-8 ročných detí za účelom vytvorenia nových tréningových skupín v klube,
* zabezpečiť v dlhodobých krajských súťažiach účasť žiackych družstiev klubu s medailovým umiestnením.
* prioritným dlhodobým cieľom oddielu je príprava športovcov na reprezentačnú úroveň,
* udržiavať extraligové družstvo junioriek na medailových priečkach,
* udržiavať kvalitu žiackeho stolného tenisu na takej úrovni, ktorá bude posúvať žiacke družstvá na záverečný turnaj majstrovstiev SR,
* zabezpečiť v dlhodobých krajských súťažiach účasť žiackych družstiev klubu s medailovým umiestnením,
* v tréningovom procese formou skupinových tréningov udržať počet tréningových jednotiek 16 hodín týždenne,

Z: ŠKST T: stály

**tenis: Tenis centrum Michalovce**

* rozšíriť členskú základňu detí a žiakov do 16 rokov (TEJT U 16)
* naďalej pokračovať v organizovaní celoštátnych tenisových turnajov vo všetkých mládežníckych kategóriách,
* každoročne zapájať družstvo chlapcov a dievčat do 9 rokov do projektu Fed Cup a Davis Cup (neoficiálne majstrovstvá Slovenska družstiev do 9 rokov),
* na regionálnych kolách v súťaži družstiev chlapcov a dievčat do 9 rokov umiestňovať sa na miestach, ktoré zabezpečia postup na celoštátne finále

Z: Tc STŠ T: stály

**Silový trojboj: ŠK Zemplín Michalovce – tlak na lavičke**

* V kategórii dorastenci, dorastenky, juniori, juniorky zapájať sa do Pohárových súťaží, majstrovstiev Slovenska, medzinárodných súťaží v tlaku na lavičke, silového trojboja, kulturistiky, bikiny fitness,
* v kategórii dospelých - muži, ženy sa zapájať do Pohárových súťaží, majstrovstiev Slovenska, medzinárodných súťaží v tlaku na lavičke, silového trojboja, kulturistiky, bikiny fitness,
* v kategórii telesne postihnutých sa zapájať do medzinárodných súťaží, majstrovstiev Slovenska, majstrovstiev Európy, Majstrovstiev sveta, a splnenie limitu na paralympijské hry
* pre výchovu mládeže organizovať prednášky o steroidoch v spolupráci so strednou zdravotníckou školou v Michalovciach s účelom poskytnutia informácií o vedľajších účinkoch AS s možnosťou rozšíriť uvedené prednášky aj na iných školách,
* v spolupráci s mestom umožniť využitie priestorov posilňovne v doobedňajších hodinách v mestskej športovej hale pre školy
* ponúkať kruhový skupinový tréning/funkčný tréning - cvičenia s vlastnou váhou a fitness pomôckami pre mládež, rodičov aj telesne postihnutých
* v spolupráci s mestom zrealizovať výstavbu workoutového ihriska pre cvičenie s vlastnou váhou.
* pokračovať v súťažiach s tradíciou a to o „Pohár primátora mesta Michalovce“, „ Pohár Matice slovenskej“ v tlaku na lavičke.
* Organizovať školské kolo v silovom trojboji pre Strednú zdravotnícku školu v Michalovciach,
* zvyšovať kvalifikáciu trénerov a rozhodcov SAKFST, SM systém a izometria pre telesne postihnutých.

Z: ŠK Zemplín silový trojboj, MsÚ T: stály

**Kickbox: Športový kickbox klub Michalovce**

* zúčastňovať sa v rokoch 2017 – 2025 všetkých kôl Open ligy SZKB, vrátane medzinárodného turnaja Slovak Open, Majstrovstiev SR, medzinárodných turnajov v zahraničí podľa jednotlivých ponúk a výsledkov našich pretekárov (napr. European Cup, World Cup, Majstrovstiev Európy, Majstrovstiev sveta, Czech Open atd.)
* umiestnenie klubu v rámci slovenskej ligy SZKB do 5. miesta v hodnotení klubov za jednotlivé sezóny,
* umiestnenie jednotlivcov v kategóriách kadeti, juniori a seniori vždy na medailových umiestneniach (1-4miesto),
* snažiť sa o zaradenie pretekárov do slovenskej reprezentácie v maximálnom možnom počte podľa rozhodnutia SZKB. V rámci výberu reprezentácie obsadiť medailové umiestnenia na zahraničných turnajoch,
* každoročne usporadúvať sústredenie pre členov klubu v spolupráci s inými športovými klubmi a zahraničnými klubmi,
* začať spoluprácu s klubmi iných štátov v rámci cezhraničnej spolupráce (UA, CZE, POL),
* udržiavať a každoročne dopĺňať členskú základňu, keďže ide o individuálny šport, je potrebné neustále vychovávať a pripravovať na súťaže stále nových pretekárov a to v kategóriách kadetov, juniorov a seniorov v jednotlivých sezónach.

**Mixed Martial Arts: MMA Michalovce**

* udržiavať a každoročne dopĺňať členskú základňu vo všetkých vekových kategóriách,
* pracovať s mládežou aj v predškolskom veku v spolupráci s materskou školou, vytvoriť prípravky na niektorej zo základných škôl,
* aktívne sa zapájať do športového diania v meste, usporadúvať vlastné športové podujatia v spolupráci s mestom,
* aktívne sa zúčastňovať súťaží v rámci Slovenska i v zahraničí,
* vytvorenie akadémie, kde by sa pracovalo systematicky so všetkými vekovými kategóriami, kde by bolo možné celodenné využitie, nakoľko stúpajúci záujem zo sebou prináša nové požiadavky na skvalitňovanie procesu práce vo všetkých kategóriách,
* vybudovať zodpovedajúcu materiálnu a priestorovú základňu s cieľom udržania a ďalšieho rozvoja nastúpeného trendu, vzhľadom na etablovanie sa klubu na európskej a svetovej úrovni,
* zvýšiť počet trénerov v závislosti od počtu členov,
* usporiadať športové podujatia na oblastnej, národnej a medzinárodnej úrovni, vrátane majstrovstiev Európy a sveta v zodpovedajúcich disciplínach.

**Box: BC Zemplín Workout Michalovce**

* udržiavať a každoročne dopĺňať členskú základňu vo všetkých vekových kategóriách,
* pracovať s mládežou bez nároku na finančné príspevky,
* snažiť sa o začlenenie rómskych detí a detí zo sociálne slabších rodín do klubu s cieľom zmysluplného využitia voľného času,
* zapájať sa do športového diania v meste, usporadúvať vlastné športové podujatia v spolupráci s mestom,
* zúčastňovať sa súťaží v rámci Slovenska i v zahraničí,
* udržať sa v II. boxerskej slovenskej lige a pokračovať v jej organizovaní
* hľadať možnosti pre zlepšenie materiálno technických podmienok v klube.

### Kolektívne športy

**basketbal: 1.Basketbalový klub-D Michalovce (dievčatá)**

* každoročne v klube zabezpečovať činnosť prípravky s počtom do 15-20 dievčat na ZŠ P. Horova, Kpt. Nálepku 16 ZŠ, Ul. Školská 2, pozornosť zameriavať na skvalitnenie tréningového procesu v centre voľného času na uvedených školách,
* v spolupráci s Odborom školstva a športu Mestského úradu zabezpečovať organizáciu mestskej basketbalovej ligy dievčat O Pohár primátora mesta Michalovce v mestskej športovej hale,
* každoročne usporadúvať medzinárodný basketbalový turnaj dievčat a chlapcov krajín Vyšehradskej štvorky ( prípadne iné zahraničné družstvá) vo vekových kategóriách 13-14, 15-16 a 17-18 ročné,
* zabezpečovať účasť družstva žiačok, kadetiek, kadetov alebo junioriek 14-15, 16-17 a 18-19 ročné v súťažiach (košického a prešovského kraja, celoslovenských ligách i nadnárodných súťažiach) podľa momentálnych možností ,
* počas letných prázdnin v rámci Zemplínskeho jarmoku zúčastnením sa členov klubu súťaže v strettbale zvyšovať popularizáciu basketbalu v meste.
* zabezpečiť účasť družstiev kadetiek a kadetov na medzinárodných turnajoch v Poľsku, Maďarsku, na Ukrajine, prípadne v Česku,

Z: 1.BK D T: v texte

**basketbal: 1.Basketbalový klub Michalovce (chlapci)**

* snažiť sa o účasť v oficiálnych súťažiach - minimálne jedno dorastenecké a dve žiacke družstvá,
* každú sezónu odohrať s jedným dorasteneckým družstvom celoslovenskú súťaž,
* v sezóne 2018/2019 dosiahnuť umiestnenie juniorov do 6.miesta v celoslovenskej súťaží,
* v sezóne 2020/2021 dosiahnuť umiestnenie kadetov do 6.miesta v celoslovenskej súťaži,
* v sezóne 2022/2023 dosiahnuť umiestnenie juniorov do 4.miesta v celoslovenskej súťaži,
* v sezóne 2024/2025 dosiahnuť umiestnenie kadetov do 6.miesta v celoslovenskej súťaži,
* do roku 2021 postúpiť 2x na Majstrovstvá Slovenska v kategóriách mini žiakov,
* do roku 2023 postúpiť 2x na Majstrovstvá Slovenska v kategóriách žiactva,
* v sezóne 2016/2017 až 2019/2020 dosiahnuť účasť v oficiálnych súťažiach každú sezónu minimálne troch mládežníckych družstiev,
* od sezóny 2020/2021 dosiahnuť účasť v oficiálnych súťažiach každú sezónu minimálne štyroch mládežníckych družstiev, z plánovanej športovej triedy so zameraním na basketbal (centralizácia talentov),
* hľadať možnosti v spolupráci s mestom na využívanie vhodnej telocvične pre lepšie a rýchlejšie napredovanie basketbalového klubu, aby basketbalisti mohli trénovať v požadovanom počte tréningových jednotiek a vo vhodných časoch,
* etablovať minimálneho jedného odchovanca a absolventa pedagogickej fakulty do štruktúr ako nového trénera – rozšírenie trénerskej základne
* počnúc sezónou 2017/2018 postupne rozširovať vekové kategórie družstiev:
  + sezóna 2017/2018 - družstvá : Juniori, Žiaci, Mladší mini žiaci
  + sezóna 2018/2019 - družstvá : Juniori, Starší žiaci, Starší mini žiaci
  + sezóna 2019/2020 - družstvá : Kadeti, Mladší žiaci, Mladší mini žiaci
  + sezóna 2020/2021 - družstvá : Kadeti, Žiaci, Starší mini žiaci, Mladší mini žiaci
  + sezóna 2021/2022 - družstvá : Juniori, Starší žiaci, Mladší žiaci, Starší mini žiaci
  + sezóna 2022/2023 - družstvá : Juniori, Kadeti, Žiaci, Mladší žiaci, Mladší mini žiaci
  + sezóna 2023/2024 - družstvá : Kadeti, Starší žiaci, Žiaci, Starší mini žiaci
  + sezóna 2024/2025 - družstvá : Juniori, Kadeti, Starší žiaci, Mladší žiaci, Starší mini žiaci
* počas letných prázdnin zvyšovať popularizáciu basketbalu každoročným organizovaním súťaží trojčlenných družstiev chlapcov pod názvom Michalovský streetball,
* spolupracovať a byť poradným subjektom základným a materským školám v meste Michalovce pri blokovej výučbe mini basketbalu,
* pripraviť a každoročne organizovať kvalitný mládežnícky turnaj chlapcov so zaradením do jednej skupiny resp. dvoch skupín,
* pokračovať v systematickej práci s mládežou so snahou o čo najlepšie výsledky v celoslovenských súťažiach,
* zabezpečiť, aby mal klub v každom súťažnom ročníku minimálne tri družstvá v súťažiach riadených SBA a HK Východ,
* postupne pracovať na zvyšovaní odbornej kvalifikácie a znalostiach trénerov klubu a priebežne pracovať na rozšírení trénerskej základe z vlastných odchovancov,
* v spolupráci s Mestom pripravovať kroky na zriadenie športovej triedy so zameraním na basketbal chlapcov resp. vytvorenie spoločnej športovej triedy s iným športom na niektorej zo základných škôl v Michalovciach
* pokračovať v organizácii basketbalových krúžkov v rámci centier voľného času so zameraním na mini basketbal na základných školách v meste Michalovce
* v spolupráci s mestom hľadať možnosti pre rozvoj mini basketbalu na základných školách v meste Michalovce postupným vymenením basketbalových košov na ZŠ, Ul. J. A. Komenského (mini basketbalové konštrukcie aj na bočných košoch), ZŠ T. J. Moussona a ZŠ, Ul. moskovská (inštalácia závesných košov, aby sa presúvaním neznehodnocovala palubovka) za nastaviteľné a sklápacie konštrukcie vhodné na mini basketbal,
* v spolupráci s mestom klub prispeje v rámci opráv vonkajších basketbalových ihrísk a skvalitnenia prostredia k oprave napr. asfaltu, obnove čiar, výmene dosiek a obručí za dosky odolné do vonkajšieho prostredia, doplneniu lavičiek a pod.)
* v dlhodobom horizonte hľadať možnosti domovskej haly (do 500 miest na sedenie)/telocvične pre basketbalový klub resp. vybudovanie novej viac účelovej haly pre nové dynamicky sa rozvíjajúce športy v meste Michalovce.

Z: 1.BK, MsÚ T: stály

**futbal: Mestský futbalový klub Zemplín, a.s.**

* udržať zastúpenie v I. lige U19, U17, U16, umiestňovať sa do 8. miesta,
* v kategóriách U15 a U14 umiestňovať sa do 4. miesta v svojich regionálnych súťažiach a tak získať možnosť bojovať o majstra Slovenska v týchto kategóriách,
* v kategóriách U13, U12, U11 umiestňovať sa do 3. miesta súťažiach,
* v kategóriách U10, U9 umiestňovať sa do 3. miesta v súťažiach,
* v kategóriách U8, U7 zúčastňovať sa turnajov organizovaných východoslovenským futbalovým zväzom ako aj turnajov organizovaných jednotlivými klubmi,
* skvalitňovať kvalifikáciu trénerov v športových triedach - trénermi s licenciou A, resp. profilicenciou,
* každoročne skvalitňovať výber do 5. ročníka športových tried na ZŠ, Ul. Okružná 17 aj zo širšieho regiónu,
* vytvoriť také podmienky pre mládežnícke družstvá aby MFK Zemplín Michalovce a.s. bol zaradený medzi 12 účastníkov, ktorí budú mať štatút “AKADÉMIA”,
* vychovať a preradiť do A mužstva dospelých čo najviac hráčov dorastu, zaradiť čo najviac dorastencov klubu do reprezentačných regionálnych a celoslovenských výberov,
* snažiť sa o udržanie A tímu v slovenskej najvyššej futbalovej lige (Fortuna liga),
* stabilne hrávať súťaž „ Slovenský pohár“,
* snažiť sa o účasť v Európskych pohárových súťažiach s cieľom umiestnenie do 4.miesta,
* dosiahnuť aby v reprezentácii SR v kategórii do 21 rokov mal klub aspoň 1 hráča,
* dosiahnuť aby v A mužstve SR mal klub aspoň 1 hráča,
* skvalitňovať infraštruktúru a zázemie futbalového štadióna

Z: MFK Zemplín, a.s. T: stály

**hádzaná: Hádzanársky klub Iuventa Michalovce**

* pokračovať v skvalitňovaní tréningového procesu v jednotlivých mládežníckych družstvách,
* vychovať pre A družstvo žien čo najviac hráčok z dorastu a zvyšovať zastúpenie členiek klubu v rôznych reprezentačných výberoch kraja a Slovenska,
* skvalitňovať kvalifikačné zabezpečenie trénerov jednotlivých mládežníckych družstiev.
* zvyšovať odbornú zdatnosť na funkcionárskych postoch klubu (bývalí športovci, ľudia so skúsenosťami v hádzanej),
* hľadať možnosti spolupráce hádzanárskeho klubu a škôl cez centrá voľného času k činnosti Regionálnych centier v hádzanej, s cieľom zapojiť čo najviac dievčat z Michaloviec, vybrať najtalentovanejšie a ďalej rozvíjať ich talent v michalovských podmienkach Chemkostav arény,
* hľadať možnosti zapájania sa základných škôl v meste do aktivít organizovaných Iuventou Michalovce,
* vo všetkých vekových kategóriách štartovať v krajských, republikových i medzinárodných súťažiach a turnajoch,
* udržať terajší stav, resp. zvýšiť na max. 40 dievčat v družstve prípravky,
* zapojiť do družstva prípravky dievčatá z ostatných ZŠ ( ZŠ T. J. Moussona, ZŠ, Ul. J. Švermu, ZŠ, Ul. krymská),
* pokračovať v spolupráci s projektom „Zober loptu, nie drogy“,
* rozšíriť projekt mini hádzanej do okolitých základných škôl v regióne Michaloviec,
* v kategórii mladších a starších žiačok zvýšiť počet dievčat v jednotlivých družstvách na 12-15,
* v kategórii mladších a starších žiačok zvýšiť počet dievčat v športových triedach na ZŠ, Ul. okružná kvôli zvýšeniu počtu tréningových jednotiek,
* v kategórii mladších a starších dorasteniek zvýšiť počet dievčat v jednotlivých družstvách na 12-15,
* v kategórii mladších a starších dorasteniek zvýšiť počet dievčat v športových triedach na Gymnáziu Pavla Horova kvôli zvýšeniu počtu tréningových jednotiek,
* v kategórii ženy zvýšiť počet odchovankýň ako aj počet Michalovčaniek,
* pokračovať v organizovaní turnaja Memoriálu Tomáša Jakubču, ktorý má dlhodobú tradícii,
* vo všetkých kategóriách mimo prípravky pokračovať v spolupráci s medzinárodnými klubmi v prípravných zápasoch a turnajoch,

Z: HK Iuventa T: stály

**hádzaná: Mestský hádzanársky klub Michalovce**

* v priebehu rokov 2017-2025 zabezpečovať činnosť družstiev prípravky, mladších a starších žiakov v súťažiach majstrovstiev kraja, klub má dve družstvá prípraviek – ZŠ, Ul. krymská a ZŠ P. Horova, dve družstvá žiakov (mladších a starších),
* neustále skvalitňovať tréningový proces v jednotlivých družstvách s cieľom umiestnenia jednotlivých družstiev na popredných miestach v jednotlivých súťažiach,
* venovať pozornosť zabezpečeniu jednotlivých družstiev kvalifikovanými trénermi s cieľom zlepšenia tabuľkových postavení jednotlivých mládežníckych družstiev v súťažiach,

Z: MHK T: stály

**ľadový hokej: Hokejový klub Mládež Michalovce**

* v spolupráci s odborom školstva a športu Mestského úradu v Michalovciach zabezpečovať každoročne projekt Korčuliarska gramotnosť v materských školách,
* v spolupráci so ZŠ, Ul. školská 2 rozbehnúť hokejové triedy na 1. stupni a to už od prvého ročníka
* s narastajúcim počtom detí zabezpečiť v spolupráci s mestom ľadovú plochu na zimnom štadióne v Michalovciach do 20:00 hod. pre tréningový proces HK Mládež Michalovce, HK Dukla Michalovce a korčuliarske projekty pre deti,
* zabezpečiť v spolupráci s mestom vhodné tréningové podmienky na zimnom štadióne v Michalovciach (posilňovňa, rozcvičovňa a regeneračná miestnosť) a materiálno-technické podmienky pre tréningový proces na ľade a mimo neho,
* postup juniorov do extraligy a každoročne sa umiestniť v strednej časti tabuľky, prípadne play-off. V tejto kategórií vychovávať čo najviac kvalitných hráčov pre HK Dukla, ktorí sa uchytia (8 odchovancov v HK Dukla),
* v extralige dorastu sa každoročne umiestniť v strede tabuľky, prípadne play-off,
* v kategórii Kadeti (9.ročník) postúpiť do TOP 12 - najvyššej súťaže,
* mať zastúpenie vo všetkých najvyšších súťažiach riadených SZĽH,
* každoročne mať aspoň dvoch reprezentantov/ky v kategóriách U15, U16, U17, U18. V kategóriách U20 jedného reprezentanta a taktiež jedného reprezentanta v Slovenskej mužskej reprezentácii.
* počas jesenných, vianočných a jarných prázdnin alebo štátnych sviatkov zorganizovať náborové akcie na zimnom štadióne v Michalovciach,
* neustále skvalitňovať prácu s mládežou tak, aby družstvo mužov mohlo čerpať z vlastných zdrojov,
* nadviazať na dlhodobú medzinárodnú športovú spoluprácu s inými klubmi (trénerská stáž, sústredenia hráčov v zahraničných kuboch...). Neustále zvyšovať vzdelávanie trénerov a udržať 15 trénerov v klube HK Mládež,
* mať v klube profesionálneho kondičného trénera, fyzioterapeuta – maséra a mentálneho trénera,
* zakúpenie mobilnej syntetickej ľadovej plochy s rozmermi 22 x 12 m pre tréningový proces HK Mládež Michalovce,
* výstavba hokejbalového ihriska pri zimnom štadióne v Michalovciach, ktoré bude využívané na tréningový proces HK Mládež a pre širokú verejnosť. Založenie hokejbalového klubu za spolupráci HK Mládež Michalovce a zorganizovanie hokejbalovej ligy,
* výstavba multifunkčného ihriska pri zimnom štadióne,
* výstavba tréningovej hokejovej haly pri zimnom štadióne alebo v areáli ZŠ, Ul. Školská, z dôvodu veľkého záujmu detí o ľadový hokej,

Z: HK Mládež, MsÚ T: v texte

**ľadový hokej: Hokejový Klub Dukla**

* zabezpečiť vhodné tréningové podmienky na zimnom štadióne v Michalovciach pre hráčov klubu HK Dukla Michalovce ako sú posilňovňa , rozcvičovňa a v neposlednom rade priestory na regeneráciu hráčov,
* dávať čo najviac priestoru domácim odchovancom Hokejového klubu Mládež Michalovce v klube HK Dukla Michalovce,
* zdokonaľovať hráčov vo všetkých smeroch aby boli pripravení na pôsobenie v extralige a iných súťažiach vyššej skupiny,
* hrať o umiestnenie na prvých miestach tabuľky 1.hokejovej ligy, prilákať čo najviac divákov a tým mať najlepšiu návštevnosť ligy,
* zabezpečiť čo najlepšie podmienky pre hokejového fanúšika na zimnom štadióne a spríjemniť tak návštevníkom sledovanie zápasov,
* zvyšovať kvalifikovanosť trénerov a celého realizačného tímu HK Dukla Michalovce,
* zvyšovať odbornú zdatnosť na funkcionárskych postoch klubu ( bývalí športovci , ľudia so skúsenosťami v ľadovom hokeji ),
* vytvoriť podmienky na rozvoj hokejových športových podujatí , rôznych exhibičných zápasov a iných akcií na prilákanie širokej verejnosti na zimný štadión,
* zabezpečiť mobilnú syntetickú ľadovú plochu pre tréningový proces a týmto spôsobom vytvoriť viac priestoru pre prenájom ľadovej plochy ako aj sprístupnenie ľadovej plochy verejnosti častejšie ako tomu bolo v uplynulých rokoch a to najmenej však trikrát v kalendárnom týždni.

Z: HK Dukla T: stály

**volejbal: Volejbalový klub Michalovce**

* zvýšiť počet kvalifikovaných trénerov a získať prostriedky na adekvátne ohodnotenie týchto trénerov,
* pre zvýšenie výkonnosti organizovať sústredenia a zúčastňovať sa turnajov na Slovensku aj v zahraničí,
* zvýšiť počet družstiev zapojených do súťaží Slovenskej volejbalovej federácie. Momentálne sú do súťaží zapojené len kadetky, rozšíriť zapojenie na kategórie staršie žiačky, kadetky , juniorky, ženy,
* vytvoriť prípravku zameranú na všestranný pohybový rozvoj detí a mládeže,
* nadviazať spoluprácu so základnými a strednými školami v okrese Michalovce, zabezpečiť účasť trénerov na krúžkoch organizovaných na školách,
* v spolupráci s mestom nájsť formu organizovania mestskej súťaže základných škôl vo volejbale žiačok a žiakov,
* zvýšiť počet družstiev zapojených do 1. a 2. mestskej volejbalovej ligy,
* zvýšiť atraktivitu Novoročného volejbalového turnaja O pohár primátora mesta. Organizovať tento turnaj na medzinárodnej úrovni a urobiť z tohto podujatia jednu z najväčších športových akcií nielen v Michalovciach ale aj na východnom Slovensku.

Z: OŠaŠp, VK T: stály

**florbal : Florbalový klub klub Michalovce**

* každoročne skvalitňovať výber žiakov do 5. ročníka športovej triedy na ZŠ T. J. Moussona, Ul. T. J. Moussona 4 nielen z mesta, ale aj zo širšieho regiónu,
* v kategórii mladšia prípravka dobudovať družstvo a začleniť ho do regionálnej ligy SZFB, účasť na Majstrovstvách Slovenska, ktoré sa organizuje bez ohľadu na umiestnenie v lige,
* v kategórii staršia prípravka umiestniť sa v regionálnej lige SZFB do 3. miesta zaručujúceho postup na Majstrovstvá Slovenska, v Československom pohári sa umiestniť do 5. miesta a účasť na medzinárodných turnajoch Open game Brno , Prague Masters, Gothia innebandy cup Sweden,
* v kategórii mladší žiaci sa umiestniť v regionálnej lige SZFB do 3. miesta zaručujúceho postup na Majstrovstvá Slovenska, v Československom pohári sa umiestniť do 5. miesta a účasť na medzinárodných turnajoch Open game Brno, Gothia innebandy cup Sweden, mať v reprezentácii Slovenska aspoň štyroch hráčov,
* v kategórii mladšie žiačky sa umiestniť v regionálnej lige SZFB do 3. miesta a účasť na Majstrovstvách Slovenska,
* v kategórii staršie žiačky sa umiestniť v regionálnej lige SZFB do 3. miesta a účasť na Majstrovstvách Slovenska,
* v kategórii dorastenci sa umiestniť v regionálnej lige SZFB do 2. miesta zaručujúceho postup na Majstrovstvá Slovenska, v Slovenskom pohári sa umiestniť do 5. miesta a mať v reprezentácii Slovenska aspoň dvoch hráčov,
* v kategórii juniori v regionálnej lige SZFB zabezpečiť postup do baráže a spolu s dorastencami postúpiť do Slovenskej Extraligy juniorov. V prípade postupu nájsť sponzora a finančné zdroje na túto celoštátnu súťaž,
* v kategórii ženy v sezóne 2016/2017 Slovenskej Extraligy sa umiestniť do 8. miesta zaručujúceho účasť v play-off a vyhnúť sa barážovým zápasom. Umiestniť sa na 3. mieste v Slovenskom pohári. V reprezentácii Slovenska chceme presadiť aspoň dve naše hráčky a zúčastniť sa na medzinárodnom turnaji Prague Masters a Československom florbalovom pohári.
* neustále skvalitňovať tréningový proces v jednotlivých družstvách
* zabezpečiť kvalifikovaných trénerov k jednotlivým družstvám

Z: FK T: stály

# Materiálno technické zabezpečenie – projektové zámery

Materiálno-technická vybavenosť športových zariadení či už telocviční, športových areálov základných škôl ale aj iných sa za obdobie rokov 2008 – 2015 značne zlepšila. Boli zrealizované rekonštrukcie alebo opravy menšieho či väčšieho rozsahu. Zlepšilo sa tiež priestorové vybavenie týchto objektov ale aj vybavenosť telovýchovným náradím. V období rokov 2017 – 20025 si mesto stanovilo ďalšie ciele k zlepšeniu podmienok športových zariadení. Projektové zámery sú rozpracované podľa jednotlivých zariadení na najbližšie obdobie v súlade s Plánom hospodárskeho a sociálneho rozvoja mesta Michalovce na roky 2016 – 2025 a v tejto Koncepcii rozvoja športu v meste Michalovce na roky 2017-2025 sú podrobnejšie zamerané na tieto oblasti:

## Športové zariadenia v zriaďovateľskej pôsobnosti mesta

### Zimný štadión

K zlepšeniu podmienok je na zimnom štadióne potrebná rekonštrukcia štadióna, ktorú mesto pripravuje a má začať v roku 2017. Mesto má záujem podporiť ľadový hokej vytvorením podmienok športovému klubu pre prácu s mládežou a pre výkonnostný šport, vybudovaním tréningovej haly k rozšíreniu tréningových možnosti. Ľadovú plochu s obľubou využíva na nenáročné korčuľovanie aj široká verejnosť. Postupne bude potrebná realizácia :

* modernizácia šatní, ochozov a tribún,
* obnova obvodového plášťa haly zimného štadióna,
* rekonštrukcia strechy, nástupných a vstupných priestorov,
* vybudovanie tréningovej haly pre športovcov.

### Mestská športová hala

V objekte športovej haly boli postupne zrekonštruované a opravené jednotlivé časti strecha, šatne, hygienické zariadenia, vstupný vestibul, telocvične, okná a dvere, oprava fasády obnova a doplnenie čiar na palubovke pre multifunkčné využitie haly. K zlepšeniu podmienok je potrebná :

* obnova obvodového plášťa haly
* výmena sedadiel
* rekonštrukcia suterénnych priestorov
* vybudovanie sauny a fitness.
* rekonštrukcia časti šatní

### Futbalový štadión

Slovenský futbalový zväz stanovil kritéria pre najvyššiu futbalovú ligu, ktoré boli v značnej miere splnené rekonštrukciou futbalového štadióna. K úplnému vybaveniu štadióna je potrebné zrealizovať :

* vyhrievanie trávnika hlavného ihriska
* prekrytie tribún
* dobudovanie turniketov
* dobudovanie tréningového ihriska.
* dobudovanie zázemia pre hráčov, vrátane priestorov na regeneráciu

### Mestská plaváreň

Pre zlepšenie podmienok športového vyžitia občanov, činnosti plaveckého klubu,

tréningov športových klubov, základného plaveckého výcviku žiakov základných škôl a organizovania súťaži pripraviť a zrealizovať:

* rekonštrukciu bazénov, šatňových priestorov a kopylitových stien
* úpravu vonkajšieho areálu pre prepojenie s vnútorným bazénom k využitiu v letných mesiacoch
* hľadať možnosti v rámci rôznych projektov na vytvorenie „Malého vodného sveta“.

## Školské športové zariadenia v zriaďovateľskej pôsobnosti mesta

Mesto do roku 2025 si stanovilo zrealizovať tieto úlohy v školských športových areáloch, ktoré sú v jeho zriaďovateľskej pôsobnosti :

**ZŠ T. J. Moussona, Ul. T. J. Moussona č.4**

* rekonštrukcia školského športového areálu - úprava hádzanárskeho ihriska s
* rekonštrukcia a modernizácia atletickej dráhy v športovom areáli školy
* zatrávniť futbalové ihrisko v školskom športovom areáli
* oprava a dobudovanie oplotenia areálu

**ZŠ, Ul. J. Švermu 6**

* rekonštrukcia futbalového ihriska v školskom športovom areáli pre skvalitnenie práce športových, záujmových útvarov a mimoškolskej športovej činnosti -
* založenie nového trávnika, znovu obnovenie studne pre zavlažovanie trávnika, zavlažovacie zariadenie,
* úprava atletickej dráhy

**ZŠ, Ul. Moskovská 1**

* vybudovanie multifunkčného ihriska v areáli školy

**ZŠ, Ul. Komenského 1**

* oprava atletickej dráhy
* vybudovanie multifunkčného ihriska v areáli školy

**ZŠ, Ul. Školská 2**

* rekonštrukcia atletickej dráhy,
* rekonštrukcia atletických sektorov na diaľku, výšku a guľu
* vybudovanie viacúčlovej športovej haly so zameraním na hokej

**ZŠ, Ul. Okružná 17**

* výstavba novej multifunkčnej telocvične
* rekonštrukcia atletickej dráhy,

**ZŠ, Ul. Krymská 5**

* rekonštrukcia atletickej dráhy

**ZŠ P. Horova, Ul. Kpt. Nálepku 16**

* vybudovanie multifunkčného ihriska v areáli školy pri budove č.4

## Iné športové priestory a sídlisková vybavenosť

### Iné športové priestory

Mesto sa aj v budúcom období bude snaží rozšíriť možnosti športového vyžitia získaním ďalších priestorov, budovaním nenáročných športových ihrísk, bežeckých chodníkov a cyklotrás v katastri mesta, čo je zahrnuté v Programe hospodárskeho a sociálneho rozvoja mesta na roky 2016 - 2025. Ide o:

* vytvorenie mestských bežeckých okruhov
* vybudovanie náučného chodníka „Šíravská výpadovka – výpust“
* vybudovanie športového areálu – v priestore zimný, futbalový štadión a mestská športová hala
* vytvorenie verejnej ľadovej plochy v zimných mesiacoch
* vytvorenie priestorov pre halové športy v objekte telocvične po SOU strojárskom, Ul. Močarianska.

### Detské ihriská

V rámci postupnej komplexnej rekonštrukcie sídlisk v meste je zrekonštruované sídlisko Východ a dokončuje sa sídlisko Juh. K zlepšeniu zdravého životného štýlu občanov a možnosti športovať od útleho veku boli súčasťou rekonštrukcie aj detské a športové ihriská na uvedených sídliskách. Budovaním detských a nenáročných športových ihrísk mesto bude pokračovať aj na ostatných sídliskách a to:

* rekonštrukciou sídliska Západ,
* rekonštrukciou sídliska Nad Laborcom a SNP
* vybudovaním workoutových ihrísk na sídliskách
* postupné dobudovanie ihrísk aj na zrekonštruovaných sídliskách

Rozsah možností na zlepšenie podmienok technického stavu športových zariadení v meste je široký a záleží od možností finančných zdrojov, ktoré bude možné na jednotlivé roky v rozpočte mesta vyčleniť, alebo získať z iných zdrojov.

# Mestská športová rodina

K rozvoju športovej činnosti a  aktivitám pre všetkých občanov mesta by mala prispieť aj vzájomná spolupráca a prepojenosť medzi materskými školami, detskými centrami, základnými, strednými školami, centrami seniorov, organizáciami pre zdravotne postihnutých občanov, jednotlivými športovými klubmi a združeniami organizovaním spoločných podujatí na rôznych úrovniach a pre menší či väčší počet ľudí.

## Spolupráca Mesta a jednotlivých športových subjektov

* spolupráca Mesta a športových klubov pri organizovaní školských športových súťaží O pohár primátora mesta pre materské, základné a stredné školy (súťaže, ligy, olympiády a turnaje) napr. poskytnutím rozhodcov, špeciálnych športových priestorov, mestskej športovej haly a pod.,
* pri organizovaní športových aktivít pre detí a mládež pozývať úspešných súčasných a bývalých športovcov resp. trénerov k ich pozitívnej motivácií pre šport
* organizovanie besied s kvalifikovanými odborníkmi na tému šport, športový tréning, životospráva športovca, doping, výkonnostný a vrcholový šport a rôzne aktuálne témy zo športu na školách a pre športovcov z jednotlivých športových klubov,
* podporovať kooperáciu škôl pri vyhľadávaní športových talentov a ich možné zaradenie na školu so zriadenou triedou podľa príslušného druhu športu.

Z: OŠaŠp MsÚ, MŠ, ZŠ, SŠ, ŠK T: stály

## Vzájomná koordinácia

* vzájomná koordinácia rozpisu termínov zápasov a začiatku stretnutí jednotlivých športových klubov a združení, aby sa predišlo ich kolidovaniu s ohľadom na záujem diváckej verejnosti,
* cez Radu športových klubov a odbor školstva a športu hľadať možnosti koordinovania práce športových klubov v rámci útvarov talentovanej mládeže a školami pri vyhľadávaní talentov.

Z: OŠaŠp MsÚ, Rada ŠK, MŠ, ZŠ, SŠ, ŠK T: stály

## Vzájomná podpora

* vzájomná podpora športových klubov pri organizovaní celoslovenských, ale najmä medzinárodných podujatí, zápasov, turnajov a pretekov,
* vzájomná podpora zo strany športových klubov pri organizovaní aktivít pre rodičov s deťmi ako nádejných športovcov.

Z: OŠaŠp MsÚ, Rada ŠK, MŠ, ZŠ, SŠ, ŠK T: stály

## Spoločné podujatia

* za podpory Mesta hľadať možnosti zorganizovania Plesu športovcov v spolupráci so športovými klubmi a združeniami s odovzdaním ocenení pre najúspešnejších športovcov v kategórii dospelých za uplynulý rok,
* hľadať možnosti zorganizovať akciu darovania krvi športovcami,
* zorganizovať vzájomné priateľské stretnutia športových klubov a združení s charitatívnym zameraním,
* hľadať možnosti zapojenia športových klubov a združení do zorganizovania športového podujatia Michalovce mesto športu.

Z: OŠaŠp MsÚ, Rada ŠK, MŠ, ZŠ, SŠ, ŠK T: stály

# Propagácia športu v meste

Nevyhnutnou podmienkou rozvíjania športového vyžitia obyvateľov mesta Michalovce je systematická propagácia športového diania dostupnými komunikačnými prostriedkami. Je dôležité pravidelne propagovať predovšetkým:

1. možnosti rekreačného športovania michalovskej verejnosti,
2. činnosť jednotlivých športových klubov a ostatných športových organizácií,
3. organizované telovýchovné a športové aktivity a podujatia v meste,
4. úspešné výsledky michalovských športovcov na rôznych telovýchovných a športových podujatiach a súťažiach.

**Propagáciu športu v meste zabezpečovať rôznymi formami ako:**

* v dvojtýždenníku Michalovčan:
* prostredníctvom rozšíreného počtu strán venujúcich sa športu a zriadením rubrík špeciálne pre pozvánky na šport, predstavovanie klubov, pravidelnou rubrikou propagujúcou dosiahnuté výsledky,
* v mestskej televízii Mistral týždenne informovať o dianí v športe:
  + vysielaním samostatných športových správ v športovom magazíne,
  + minimálne 1 x štvrťročne uskutočniť Žihadlo so športovou témou
  + v súlade s vysielacími právami zaradiť do vysielania záznamy zo športových podujatí v meste a vytvoriť podmienky pre vysielanie priamych prenosov zo športových podujatí
  + v pravidelných časových odstupoch predstavovať v športovom magazíne kluby, významných športovcov, trénerov, funkcionárov, sponzorov
* na webovej stránke [www.michalovce.sk](http://www.michalovce.sk), na Facebooku Michalovce – srdce Zemplína a v newslettri Michalovce – moje mesto
  + pravidelným informovaním o aktualitách zo športu,
  + zdieľaním príspevkov, pozvánok a informácií o aktivitách jednotlivých športových klubov z ich webstránok a facebookových profilov
* obnoviť tradíciu Plesu športovcov spolu s vyhlásením najlepšieho športovca roka v meste Michalovce
* dvakrát ročne zorganizovať stretnutie zástupcov všetkých športových klubov s primátorom mesta, s cieľom zjednotiť predstaviteľov všetkých športových odvetví v meste
* priblížiť šport širokej verejnosti prostredníctvom podujatia Športuje celá rodina (deň venovaný športu rôznych druhov – pre malých, veľkých, spoločné disciplíny pre deti a rodičov, pre súrodencov, pre manželské páry)
* priblížiť šport aj prostredníctvom plošnej propagácie
* predstaviť jednotlivé športové kluby prostredníctvom propagačných materiálov,

aj s dosiahnutými výsledkami v jednotlivých odvetviach športu

* vytvoriť galériu najvýznamnejších športových klubov, resp. dosiahnutých

výsledkov

* zriadiť miesto pre prezentáciu Olympijského výboru
* spracovaním Kalendára telovýchovných a športových aktivít a podujatí na príslušný kalendárny rok a jeho publikovanie v komunikačných prostriedkoch mesta,
* každoročné morálne a vecné vyhodnotenie a ocenenie najlepších športovcov a športových kolektívov mesta Michalovce v kategóriách žiactva, dorastu a dospelých primátorom mesta,
* v spolupráci s národnými športovými zväzmi a inými spoločenskými inštitúciami presadzovať, aby Michalovce boli dejiskom významných národných a medzinárodných športových podujatí,
* v spolupráci s olympijským klubom hľadať možnosti a dôstojné miesto na umiestnenie pamätnej tabule pre športovcov – olympionikov,
* v spolupráci so športovými klubmi hľadať možnosti, spôsob a formu k ucteniu si bývalých úspešných športovcov reprezentujúcich klub a mesto.

# 6 Financovanie jednotlivých športových odvetví

Financovanie bude viaczdrojové - realizované združením prostriedkov samosprávy, športových organizácií a štátu v snahe zabezpečiť rozvoj športu v Michalovciach.

## Zdroje financovania:

1. prostredníctvom mesta a to:

* z rozpočtu mesta Michalovce,
* sponzori, dary,
* štátne zdroje z Ministerstva školstva, VVaŠ SR,
* z fondov EÚ (ERDF-Európsky fond regionálneho rozvoja).

1. v rámci športových klubov:

* 2% z dane z príjmov fyzických a právnických osôb,
* reklamní partneri a sponzori,
* príspevky rodičov,
* členské príspevky,
* podpora podnikateľskými subjektmi.

## Systém financovania

Mládežnícky šport v meste Michalovce bude financovaný z rozpočtu mesta na základe schválených dotácií v rámci bežných výdavkov. Tieto finančné prostriedky budú percentuálnym systémom použité na zabezpečenie športovej činnosti jednotlivých športových klubov v pomere 80 % kolektívne a 20 % individuálne športy.

V rámci systému financovania navrhujú sa vytvoriť tieto oblasti:

1. **Oblasť mládežníckeho športu** – jeho cieľom je podporiť mladých perspektívnych športovcov mesta a zabezpečiť ich výkonnostný rast v konkrétnom športe. Realizácia čerpania finančných prostriedkov bude na základe splnenia týchto kritérií:

* počet zaregistrovaných športovcov v kategóriách žiactva a dorastu športového klubu za uplynulý súťažný ročník,
* počet celoslovenských a krajských súťaží v ktorých má športový klub zapojené jednotlivé družstvá (jednotlivcov) za uplynulý súťažný ročník,
* umiestnenia jednotlivých družstiev (jednotlivcov) v celoslovenských a krajských súťažiach za uplynulý súťažný ročník,
* umiestnenia jednotlivých družstiev (jednotlivcov) na medzinárodných súťažiach
* v zahraničí a na domácich súťažiach so zahraničnou účasťou za uplynulý súťažný ročník,
* počet reprezentantov SR a kraja za uplynulý súťažný ročník,
* účasť reprezentanta športového klubu na oficiálnych európskych a svetových súťažiach.

1. Oblasť športových podujatí – zastrešuje šport pre všetkých, športové podujatia miestneho a medzinárodného charakteru a šport na školách. Dotácie budú poskytované na tieto športové podujatia:
2. *skupina - podujatia s dlhodobou tradíciou,*
3. *skupina – mládežnícke podujatia so zahraničnou účasťou,*
4. *skupina – žiacke mestské športové ligy, súťaže „O Pohár primátora mesta Michalovce"*
5. *skupina – slávnostné vyhodnocovanie a oceňovanie najúspešnejších športovcov a športových kolektívov mesta Michalovce v kategórii žiactva, dorastu a dospelých.*

Dotácia bude účelovo určená na výdavky spojené s organizačným a technickým zabezpečením podujatia. Výška dotácie bude určená zaradením podujatia do niektorej z vyššie uvedených skupín a diferencuje sa na základe kategorizácie športov a to individuálne alebo kolektívne športy. Na podujatie zaradené v 2.skupine je podmienkou účasť minimálne troch krajín a presahuje regionálny rámec.

1. Oblasť materiálno-technického zabezpečenia – v uvedenej oblasti bude realizovaná rekonštrukcia, oprava a údržba športových objektov vo vlastníctve mesta Michalovce podľa samostatne schválených finančných prostriedkov v rozpočte mesta na príslušný rok a danú akciu schválenú v mestskom zastupiteľstve, alebo získaných z iných zdrojov, v zmysle schváleného Programu hospodárskeho a sociálneho rozvoja mesta Michalovce na roky 2016-2025.

## Schvaľovací proces prideľovania finančných prostriedkov pre jednotlivé športové odvetvia

1. Výška finančných prostriedkov pre športové kluby na príslušný kalendárny rok bude schválená v rozpočte mesta Michalovce v mestskom zastupiteľstve.
2. Odbor školstva a športu každoročne spracuje návrh prerozdelenia finančných prostriedkov na mládežnícky šport podľa schválených kritérií a prerokuje ho v Rade športových klubov a v Komisii školstva, mládeže a športu mesta Michalovce.
3. Výška pridelených finančných prostriedkov- dotácia - pre jednotlivé športové kluby sa riadi a realizuje v zmysle Všeobecne záväzného nariadenia Mestského zastupiteľstva Michalovce č. 191/2016 a jeho novelizovaných úprav. Na základe predložených žiadosti s povinnými prílohami o jej výške rozhodne príslušný orgán mesta alebo mestské zastupiteľstvo.
4. Vyhodnotenie čerpania poskytnutých finančných prostriedkov predložia športové kluby príslušnému odboru mestského úradu v zmysle § 9 – zúčtovanie dotácie, Všeobecne záväzného nariadenia Mestského zastupiteľstva Michalovce č.191/2016 a jeho novelizovaných úprav.
5. Kontrolu čerpania finančných prostriedkov jednotlivými športovými klubmi bude vykonávať príslušný kontrolný orgán mesta.

Záver

Rozvoj športu je pre mesto Michalovce jednou z priorít najmä v súčasnosti, v dobe rozvoja informačných a telekomunikačných technológií, kde šport je prostriedkom rozvoja osobnosti a upevňovania zdravia detí, mládeže i dospelých. Vypracovaním Koncepcie rozvoja športu na roky 2008 – 2015 a splnením stanovených úloh je v každej oblasti viditeľné zlepšenie, či už v technickom stave telocviční škôl, výstavbe multifunkčných ihrísk v ich areáloch, technickom stave športových zariadení – futbalový štadión, mestská športová hala, zimný štadión, mestská plaváreň či počte športových aktivít a podujatí organizovaných na území mesta.

Mesto má prvoradý záujem pomáhať v najväčšej miere mládeži, ktorá je pilierom našej budúcnosti. Bude sa snažiť v športovom živote pozitívne prvky zachovať, ale nebáť sa zaviesť nové, progresívnejšie. Zostáva veriť, že navrhované zámery a opatrenia sa pozitívne odrazia vo fungovaní športového diania v meste tak ako tie z predchádzajúceho obdobia. Koncepcia je otvorený materiál, ktorý je možné dopĺňať a aktualizovať podľa potrieb, aktuálneho stavu a finančných možností mesta. Sú vítané námety na rozvoj a skvalitnenie tohto koncepčného materiálu. Koncepcia bude zároveň zverejnená na webovej stránke mesta Michalovce.

V z o r

**K R I T É R I Á**

***rozdeľovania finančných prostriedkov pre mládežnícky šport v zmysle schválenej koncepcie bodu 6 a § 7, ods.3 písm.a) VZN MsZ Michalovce č. 191/2016.***

**–––––––––––––––––––––––––––––––––––––––––––––––––––––––––––––––––––––––––**

**Jednotlivé kritériá – bodové hodnotenie :**

- počet zaregistrovaných športovcov v kategórii žiactva za uplynulý súťažný ročník,

*1 športovec = 3 body*

- počet zaregistrovaných športovcov v kategórii dorastu za uplynulý súťažný ročník,

*1 športovec = 2 body*

- počet celoštátnych a krajských súťaží v ktorých má športový klub zapojené jednotlivé

družstvá (jednotlivcov) za uplynulý súťažný ročník,

*celoštátna súťaž = 100 bodov*

*krajská súťaž = 50 bodov*

- umiestnenia jednotlivých družstiev a jednotlivcov za uplynulý súťažný ročník:

v celoslovenských súťažiach : v krajských súťažiach :

*1.miesto 100 bodov 1.miesto 50 bodov*

*2.miesto 80 bodov 2.miesto 40 bodov*

*3.miesto 60 bodov 3.miesto 30 bodov*

*4.miesto 50 bodov 4.miesto 20 bodov*

*5.miesto 40 bodov 5.miesto 10 bodov*

*-* umiestnenie jednotlivých družstiev a jednotlivcov na medzinárodných súťažiach v

zahraničí a na domácich súťažiach so zahraničnou účasťou za uplynulý súťažný ročník:

v zahraničí: domáce súťaže:

*1.miesto 150 bodov 1.miesto 80 bodov*

*2.miesto 120 bodov 2.miesto 60 bodov*

*3.miesto 100 bodov 3.miesto 50 bodov*

*4.miesto 80 bodov 4.miesto 40 bodov*

*5.miesto 60 bodov 5.miesto 30 bodov*

- počet reprezentantov SR a kraja za uplynulý súťažný ročník:

*reprezentant SR = 30 bodov reprezentant kraja = 10 bodov*

- účasť reprezentantov športového klubu na oficiálnych európskych a svetových

šampionátoch.

*Účasť športovca = 200 bodov*

- na overenie k jednotlivým kritériám rozdeľovania finančných prostriedkov na vyžiadanie príslušného odboru športové kluby a organizácie predložia požadované doklady ako výpis z registra členov v jednotlivých kategóriách športového klubu resp. potvrdenie príslušného športového zväzu, výsledkové listiny, registračné preukazy, súpisky družstiev, rozpis a vyžrebovanie súťaží, potvrdenie organizátora súťaže a reprezentačné súpisky.

- v materiálno-technickom zabezpečení zohľadnenie výšky nákladov vzhľadom na špecifickú náročnosť určitého druhu športu.

**1 bod** bude mať (závisí od výšky celkového rozpočtu finančných prostriedkov určených pre šport v meste) **určitú finančnú hodnotu.** Vynásobením počtu bodov, ktorý dosiahol športový klub a finančnej hodnoty 1 bodu získame určitú sumu finančných prostriedkov, ktorú by mal dostať príslušný športový klub v meste.

**Viliam Zahorčák**

primátor mesta