**Mesto Michalovce**

Mestský úrad

Na rokovanie Mestského zastupiteľstva v Michalovciach

Dňa 28. februára 2017

K bodu:

**VYHODNOTENIE KULTÚRNO – OSVETOVEJ ČINNOSTI MsKS MICHALOVCE ZA ROK 2016 A PLÁN HLAVNÝCH ÚLOH MsKS MICHALOVCE NA ROK 2017**

**Predkladá:** PhDr. Milada Tomková

riaditeľka MsKS

**Na základe:** Plánu rokovaní MsZ na I. polrok 2017  
 a uznesenia MsR č.7 zo dňa 14.2.2017

**Prerokované:**  na porade primátora 06.02.2017  
MsR 14.2.2017

**Spracovali:**  PhDr. Milada Tomková, riaditeľka MsKS

**Napísala:** Ing. Anna Krajňáková, pracovníčka MsKS

**Prizvať:**

**Návrh na uznesenie:** (v prílohe)

Michalovce, február 2017

Dôvodová správa

Mestské kultúrne stredisko v Michalovciach predkladá Vyhodnotenie kultúrno – osvetovej činnosti za rok 2016 a Plán hlavných úloh MsKS Michalovce na rok 2017 na základe plánu rokovaní mestskej rady a mestského zastupiteľstva na prvý polrok 2017. Vyhodnotenie kultúrno – osvetovej činnosti a Plán hlavných úloh MsKS predkladá pravidelne každý rok.  
Vyhodnotenie kultúrno – osvetovej činnosti sa zaoberá úlohami, poslaním MsKS a jeho štruktúrou. Približuje podujatia a aktivity, ktoré MsKS organizovalo alebo sa na nich spolupodieľalo v priebehu roka 2016. V Pláne hlavných úloh MsKS Michalovce na rok 2017 sú zahrnuté úlohy stále, ktoré MsKS bude organizovať počas jednotlivých mesiacov a úlohy, na ktorých bude participovať s jednotlivými inštitúciami a agentúrami na území mesta.

Mestské kultúrne stredisko je kultúrno – spoločenským zariadením Mesta Michalovce a zároveň aj jeho príspevkovou organizáciou. Sídli na Námestí osloboditeľov č. 25 v Michalovciach. Účelom a poslaním MsKS je uspokojovať a rozvíjať kultúrne, vzdelávacie záujmy a aktivity a poskytovať služby informačné, poradenské, sprostredkovateľské a propagačné. V rámci vnútornej štruktúry má MsKS tri oddelenia: kultúrno – vzdelávacie a informačné, ekonomicko – prevádzkové a kino Centrum, prostredníctvom, ktorých plní úlohy s počtom zamestnancov 22.

MsKS organizuje neprofesionálne a profesionálne vystúpenia, miestne slávnosti a podujatia pri príležitosti významných kultúrnych a historických výročí, približuje významných kultúrnych dejateľov, filmové predstavenia, výstavy, koncerty, divadelné predstavenia a inú produkciu z rôznych odborov a žánrov umeleckej tvorby.

V roku 2016 Mestské kultúrne stredisko plnilo úlohy, ktoré mu vyplývali z Plánu hlavných úloh MsKS na rok 2016, Plánu hospodárskeho a sociálneho rozvoja mesta, ale aj aktuálnych potrieb verejnosti.   
 Činnosť MsKS zahŕňala aktivity a programy od najmenších až po seniorov. Deťom a mládeži bola už tradične venovaná najširšia ponuka. V minulom roku navštívili výchovné koncerty, divadelné a filmové predstavenia, prednášky, akadémie, výstavy. Výchovné koncerty boli tematicky zamerané na našu históriu, hudbu, tanec a protidrogovú tematiku. Realizovali sme ich v spolupráci s týmito agentúrami: Divadlo Drak, E.T.S. Slovakia, Let – art, Divadelné centrum Martin, ZUŠ, SZUŠ, Talentum a Jurošík, FS Zemplínik, Prima nota, Agricola, Hanart. Divadelné predstavenia pre deti – Krajina pirátov – činohra Juraja Benčíka, Fíha -Tralala, Divadlo Babadlo, Divadlo Maska – Smejko a Tanculienka, Divadlo pri fontáne uviedlo Super ženu. Tieto výchovné koncerty a divadelné predstavenia navštívilo na 29 vystúpeniach cca 12 000 detí. V roku 2016 nechýbali ani slávnostné akadémie MŠ – Leningradská – 30. výročie, MŠ – Školská – 60. výročie. Participovali sme na Medzinárodnom festivale umenia Zemplín ( agentúra E.T.S Slovakia ), celoslovenskej prehliadke hudobných skupín Zemplín POP 2016 ( ZUŠ ), Festivale kultúrnych činností žiakov ZŠ s medzinárodnou účasťou ( II. ZŠ ), Havrane – súťaži v speve populárnych piesní ( IV. ZŠ ), poznávacej súťaži Michalovce moje mesto, jeho história a súčasnosť pre deti ZŠ ( ZM ), Ruskom dni ( Gymnázium P. Horova ), Imatrikulácii študentov ( OA ).

40. ročník súťaže v prednese poézie Horovov Zemplín patril stredoškolákom a konzervatoristom z košického a prešovského kraja. Zúčastnilo sa ho 33 recitátorov. Odborná porota udelila Cenu P. Horova D. Andrejčákovej, študentke Konzervatória z Košíc. Účastníci a diváci Horovovho Zemplína si večer mali možnosť vypočuť monodrámu Neveľo nás idze, neveľo nám treba a Bonsuár umelci v podaní jednej z najznámejších predstaviteliek Divadla jedného herca pani Milky Zimkovej.   
 V prednáškovej činnosti MsKS reaguje na potreby verejnosti. V spolupráci so Zemplínskym múzeom, Klubom vojenskej histórie Beskydy, Okresnou hvezdárňou, Priateľmi Zemplína sme zorganizovali prednášky na témy: Astronomické Nové Mexiko, Pradedovia na frontoch veľkej vojny, cyklus Hrnčiarstvo v Pozdišovciach, Spojené arabské emiráty. Prednášky si v priemere vypočulo cca 80 poslucháčov. V roku 2016 sme si pietnymi aktmi pripomenuli 71. výročie víťazstva nad fašizmom, 72. výročie SNP, 72. výročie oslobodenia nášho mesta a nechýbal ani 24. ročník Behu o štít mesta a Memoriál I. Pšenku.

K tradičným podujatiam , ktoré sme pripravili v spolupráci s mestom patrili aj programy pri príležitosti Dňa matiek, na ktorom vystúpila hudobná skupina Bank band Jozefa Bankoviča a Vďaka Vám - mesiaci úcty k starším, kde sa seniorom predstavil operný spevák Igor Kucer s hudobnou skupinou Emotion group s programom Intermezzo.

Slávnostný program To najlepšie, čo v meste Michalovce máme bol spojený s odovzdávaním ocenení Čin roka 2015. Diplomom a michalovským Pegasom, ktorého autorom je akademický sochár J. Leško, mestské zastupiteľstvo ocenilo jednotlivcov a kolektívy, ktoré v roku 2015 dosiahli mimoriadne výsledky. V programe vystúpilo komorné kvarteto z Košíc Kombo – zet – kvartet.

59. ročník Michalovskej hudobnej jari sme si pripomenuli koncertmi Štátnej filharmónie z Košíc a jej interpretmi v programe Talianska opera a Slovenským komorným orchestrom z Bratislavy s umeleckým vedúcim Ewaldom Danelom. Obidva koncerty mali veľký úspech. S priaznivou odozvou a vysokou návštevnosťou sa prezentoval už X. ročník Medzinárodného organového festivalu – Michalovský organ. Michalovčania a návštevníci si mohli vypočuť týchto organových majstrov: Josefa Hofera (Rakúsko ), Soline Guilon ( Francúzsko ), Kryzstof Lukas ( Poľsko ), Konstantin Keiser (Švajčiarsko ), Štefan Iľaš ( Slovensko ) a Paul Neebe ( trúbka – USA ). Tieto koncerty sa konali v rímskokatolíckom kostole Narodenia Panny Márie v spolupráci s rímskokatolíckou farnosťou.

Na základe Plánu hlavných úloh MsKS a Plánu hospodárskeho a sociálneho rozvoja MsKS v spolupráci so Zemplínskym múzeom a Mestom Michalovce organizuje každé dva roky slávnosť Dies pro honore civitatis... na poctu mesta, kde divadelným spôsobom zobrazuje historické udalosti, ktoré sa skutočne stali . Túto slávnosť sme rozšírili na Dni mesta Michalovce, ktoré pozostávali z troch blokov. V bloku pod názvom Deti mestu sa publiku predstavili deti materských a základných škôl, druhým blokom bola samostatná slávnosť, ktorá bola venovaná 600. výročiu hrnčiarstva v regióne. Pri tejto príležitosti sme pripravili Tvorivú dielňu pre malých i veľkých hrnčiarov, kde si každý mohol vyskúšať točenie na kruhu a prekvapenie v podobe živej sochy hrnčiara. Participovali sme na Špacirkoch po varošu, ktoré boli venované vybraným osobnostiam Michaloviec v minulosti a na otvorení výstavy v Galérii pod holým nebom pod názvom Vybrané osobnosti Michaloviec v minulosti a Pohľady do minulosti najvýznamnejších osobností Michaloviec. Tretím blokom bol už šiesty ročník prehliadky divadiel v nárečí pod názvom Mihaľovski deski 2016, kde sa okrem Kladzanskeho divadla KĽUD, Divadla poézie Čiapka pri SZUŠ Talentum Michalovce, predstavilo aj naše ochotnícke Divadlo pri fontáne s hrou TRESK. Vyvrcholením bolo predstavenie RND s hrou Lás-ka – nie.

Každé dva roky organizujeme aj Medzinárodné maliarske a sochárske sympózium, ktorého cieľom je priblížiť Michalovce a Zemplín jednak samotným umelcom a prostredníctvom diel, ktoré vytvoria počas sympózia ich zachovať budúcim generáciám. Medzinárodného maliarskeho a sochárskeho sympózia sa v roku 2016 zúčastnilo 18 umelcov ( 14 výtvarníkov a 4 sochári ) z Ukrajiny, Poľska, Česka a Slovenska, ktorých diela mohli návštevníci vidieť na záverečnej výstave v Malej galérii MsKS.

V meste Michalovce sa každoročne koná kultúrno – športové podujatie obyvateľov sídliska Juh pod názvom Deň Južanov. Minulý rok nechýbali ani Močarianske dni, dvojdňové podujatie, ktoré pripravili OZ Močarany v spolupráci s Mestom Michalovce, Domom Matice slovenskej a nami. Gorazdov večer, odpustová slávnosť, Zvony – Zvonica – Zvonický, odhalenie makety a nedeľné folklórne popoludnie. OZ Naše Topoľany zas prichystalo Deň Topoľančanov, ktorého 3. ročník sa niesol v znamení hesla: Deň Topoľančanov – Spája rodiny ( sv. liturgia s posviackou erbu a vlajky OZ Naše Topoľany, kultúrnym programom, športovým programom a losovaním tomboly.

Výnimočný a jedinečný zážitok mali v roku 2016 milovníci baletu. MsKS zorganizovalo pod záštitou generálneho konzula SR v Petrohrade Augustína Čisára vystúpenie Ruského baletu zo Sankt Peterburgu v klasickom diele P.I.Čajkovského Luskáčik. Náročné technické požiadavky v MŠH sme splnili a tak divákov očarili nádherné kostýmy, pútavá choreografia a vynikajúce výkony tanečníkov. Ruský balet zožal dlhotrvajúci standing ovation.

K činnosti MsKS neodmysliteľne patrilo aj Kultúrne leto, ktoré sme v meste otvorili Chórami Zemplína, prehliadkou cirkevných zborov pri príležitosti sviatku sv. Cyrila a sv. Metoda. V programe sa predstavili Zbor sv. Jozefa pri Bazilke Minor a Zbor sv. Michala pri kostole Narodenia Panny Márie v Michalovciach. Nakoľko tieto zbory majú svoje priority, do budúcna zvažujeme pokračovanie tohto podujatia v tomto termíne.

Veľkej obľube sa tešia koncerty na tribúne. Predstavujeme rôzne hudobné žánre, jednotlivcov aj hudobné skupiny. Návštevníci si mohli vypočuť Števa- Čiko – Barančíka ( country a folk ), slovenskú klezmer kapelu Di Asher Klezmer aj nevidiaceho speváka Maroša Banga. Súčasťou Kultúrneho leta 2016 bol aj 10. ročník organových koncertov a známe Špacirki po varošu, ktoré sa stali pútavým podujatím, ktoré pravidelne navštevuje pár desiatok ľudí, ktorí sa zaujímajú o miestnu históriu. Na prvých si návštevníci obzreli pravoslávny chrám (20. výročie) a oboznámili sa s jeho históriou. Druhé boli venované michalovským hradom. Účastníci Špacirok absolvovali najdlhšiu trasu, ktorá viedla od Zemplínskeho múzea, cez Hrádok až na hrad nad obcou Vinné na konci, ktorej čakalo prekvapenie v podobe ochutnávky vína v hradnej pivnici. Ďalšie sa konali neskôr, pod názvom Po stopách prvej svetovej vojny. Priaznivci sa stretli pri budove starej železničnej stanice, prešli k nemocnici a Špacirki zakončili na cintoríne pri pamätníku 1. svetovej vojny. Odbornými lektormi boli historik Zemplínskeho múzea M. Molnár a regionálni historici M. Starjak a M. Urban.

Jarmoky majú v Michalovciach svoju históriu. Už v 14. storočí získali Michalovce právo usporadúvať výročné jarmoky a trhy a tie s prestávkami pretrvali dodnes. Mesto každoročne usporadúva tri jarmoky: Šesnasti jarni jurmarok, 47. Zemplínsky jarmok a 25. Vianočné trhy.  
 Šesnasti jarni jurmarok sa niesol v znamení zábavy, zvykov, remesiel a športu. Vystúpil spevácky zbor Tarnavčan, súťažilo sa vo varení kotlíkového guľášu, súbor Zemplín nám priblížil zvyky pri stavaní Mája, súčasťou bola aj Ulička remesiel. Druhý deň patril: 10. ročníku O pohár primátora mesta- rybárskym pretekom pre deti od šiestich rokov, mítingom politických strán, koncertu dychovej hudby zo Sečoviec, XV. ročníku jazdeckých pretekov – Jarnej cene Michaloviec, zapáleniu Olympijskej pochodne, 32. ročníku Podvihorlatského maratónu, 14. ročníku Michalovského polmaratónu a 1. ročníku Polmaratónskej štafety.

47. ročník Zemplínskeho jarmoku sa prelínal s 57. ročníkom Zemplínskych slávností, folklórnym festivalom spevu a tanca. Jarmočný program ponúkal pre každého niečo. Slávnostné otvorenie patrilo aj podpísaniu Zmluvy o partnerstve s mestom Liptovský Mikuláš a zároveň aj prezentácií mesta Užhorod v rámci projektu SK – INFO – UA. Najmenší si pozreli rozprávku O Šípkovej Ruženke ( Babadlo Prešov ), divákom sa predstavil KUS Petrovská družina z Báčskeho Petrovca, OV SZZ sa prezentoval výstavou Plody Zemplína, OV SZD v spolupráci so ZO Michalovce 2 zas Výstavou drobnochovateľov, Mestské divadlo Actores uviedlo rozprávku Prešibaný kocúr v čižmách. Návštevníci si vypočuli Jána Biča – speváka Kaviarne Slávia, Ondreja Molotu s ľudovou hudbou Ďatelinka a koncert Bon Jovi ( revival ). Nadšenci motorizmu si zas mohli zasúťažiť na akcii Medzinárodného zrazu sveta motocyklov a pozrieť si prejazd cca 2 000 motorkárov mestom. Zemplínsky jarmok patril počas obidvoch dní aj Uličke remesiel, v ktorej zaujalo miesto cca 60 remeselníkov. Nechýbala Tvorivá dielňa pre deti – točenie na kruhu, tkanie kobercov, výroba korýtok, súkanie povrazov, vareškári, drevorezba, keramikári, slamienkár, ručne robené mydlá, výrobky z levandule, dekupáže, medený šperk, výrobky z včelieho vosku, fujary, píšťaly, batika, ručne robené sviečky, drevený detský kolotoč, kováčska dielňa.

Na 57. ročníku Zemplínskych slávností, ktoré organizovali Mesto Michalovce , MsKS, ZOS, DMS pod záštitou predsedu KSK Z. Trebuľu a primátora Michaloviec V. Zahorčáka sa prezentovalo cca 700 účinkujúcich, 19 folklórnych súborov a skupín a navštívilo ich cca 3 000 ľudí. Zemplínske slávnosti boli tematicky delené. Ich súčasťou bola Živá pozvánka na Karičku 2016 a 57. Zemplínske slávnosti, kde vystúpili : FS Ondavčanka, FS Rakovčan, MSS Novešan, FS Moravančan a ŽSS Čemerňanka. Účastníci samotnej Karičky 2016 – ( to znamená najviac osôb tancujúcich ľudový tanec Karičku ) sa pokúsili prekonať rekord nultého ročníka, ale prihlásilo sa ich iba 315. Organizátori v Michalovciach dostali štafetovú stuhu Karičky z Košíc s prianím zachovať a rozvíjať tento ľudový tanec. V Klenotnicovom programe účinkovali: FS Čaklov, MSS Lučane, MSS Starjani a FS Laborec. Večer už patril domácim súborom: DFS Zemplínik, FS Zemplín, FS Svojina a Galaprogram - FS Jurošík. Na druhý deň v Privítanke vystúpili ŽSS Klubovčanka z Čane a Kultúrno – umelecký spolok Petrovská družina z Báčskeho Petrovca. Členovia súboru piesňami v slovenčine a našim typickým folklórom potešili nejedného diváka. Nechýbal ani DFS Jurošík. V Utajenom poklade zemplínskeho folklóru sme videli a počuli Harčarki, Čemerňanku a Hnojňanov z Mihaľovec. 57. ročník Zemplínskych slávností ukončil Galaprogramom FS Hriňovčan. Zemplínske slávnosti majú svoju tradíciu, neodmysliteľne patria k letu, sú prezentáciou toho najlepšieho z nášho folklóru, preto chcú organizátori ďalšie ročníky ešte viac skvalitniť a rozšíriť o zahraničné súbory.

25. Vianočné trhy otvorilo vystúpenie speváckej skupiny Mihaľovske nevesti i beťare ale aj hostia z Užhorodu a uvedenie publikácie Od Michaloviec po Užhorod. Nechýbal Vianočný benefičný koncert pod záštitou primátora mesta V. Zahorčáka - Šťastie, zdravie, pokoj svätý vinšujeme Vám..., v ktorom vystúpili M. Dudík – husľový virtuóz a spevák, J. Babjak - sólista opery SND v Bratislave, V. Dobrík – recitátor, M. Ovečková – klavír, M. Kolárik – cimbal. Výťažok z koncertu vo výške 1 000,-€ bol venovaný zdravotne postihnutým deťom. ( spolupráca s Humanitou pre život ) Heligonkári potešili všetkých koncertom – Vianoce s heligónkou. A Ulička remesiel ponúkala množstvo darčekov pre blízkych.

Slávnostnú atmosféru zažili účastníci slávnostného Mestského zastupiteľstva, na ktorom boli odovzdané ocenenia Čestné občianstvo mesta, Ceny mesta a Ceny primátora mesta. Túto atmosféru len umocnil koncert komorného telesa z Bratislavy Trio Impression.

Mikuláš prináša každý rok nejaké prekvapenie. Tak to bolo aj v roku 2016. Deti s rodičmi zažili svetelný maping budovy MsÚ, netradičné rozsvietenie stromčeka a výzdoby v meste svetelnou palicou, ohnivé efekty, koledy a vinše v podaní FS Jurošík a FS Zemplíník, príchod Mikuláša na koči s koňmi a záver patril Divadlu – Babadlo s hrou – Betlehem, radujme sa, veseľme sa... Táto akcia akoby otvárala vianočné podujatia. Nechýbali vianočné koncerty ZUŠ a SZUŠ. Naše ochotnícke Divadlo pri fontáne pripravilo ďalšiu premiéru autorskej hry Cez okno. Vypredané hľadisko potvrdilo ( aj pri repríze ), že divadlo v Michalovciach má svojich stálych priaznivcov.

Záver roka už tradične patril Súťaži vo vystreľovaní zátok z fliaš šumivého vína, 24. výročiu osláv štátnosti a Silvestru 2016. V programe spojenom so zapálením vatry, prianím primátora mesta, nádherným pyromuzikálnym ohňostrojom, ktorý prilákal tisíce ľudí, vystúpili kapely freed Eggs a Bon Jovi ( revival ).

Oddelenie kultúry, vzdelávania a informácií zabezpečovalo aj profesionálne programy, ktoré tak isto tvorili súčasť Plánu hlavných úloh MsKS na rok 2016. Tieto programy sú čoraz náročnejšie po stránke organizačnej, technickej alebo finančnej, ale ich výber sa nám darí zvládať. MsKS ponúklo: Piesne donských kozákov – Volnij Don ( 100 divákov ), divadelné predstavenie Nízkotučný život s hercami: V. Horján, Z. Mauréry, D. Abrahámová, Z. Šebová, P. Polnišová ( 400 divákov ), tanečnú drámu Carmen a la Gypsy devils s Orchestrom Cigánski diabli, TS Credance, sólistami baletu SND, sólistami SĽUKU ( 300 divákov ), komédiu Všetko o ženách : A. Karnasová, A. Zimáni – Profantová a B. Ondrejková ( 300 divákov ) , komédiu Všade dobre : P. Topolský, Z. Tlučková, R. Piško ( 200 divákov ), koncert L. Filipovej a hostí ( 300 divákov ), komédiu Aj muži majú svoje dni: B. Deák, J. Jackuliak, M. Bahúl, G. Hološka ( 300 divákov ), Radošinské naivné divadlo s hrou Lás – ka – nie ( 300 divákov ), koncert Honzu Nedvěda a hostí J. Konířa, P. Helana ( 400 divákov ), Divadlo Jonáša Záborského v Prešove uviedlo divadelnú hru Nemá kocúr večne hody : K. Stražanová, J. Jurišinová, J. Stražan, F. Lenárth ( 250 divákov ), koncert Richarda Müllera & Bandu – To najlepšie tour 2016 ( 450 divákov ), divadelnú hru Ach Júlia: Csongor Kassai, Z. Mauréry, J. Hrčka ( 200 divákov ), Pálenicu Borisa Filana s hosťom Oliverom Filanom ( 200 divákov ), veľký koncert pod záštitou primátora mesta V. Zahorčáka - bílé vánoce lucie bílé – Jubileum - s orchestrom a zborom P. Maláska ( MŠH – 1 000 divákov ), koncert Sima Martausová & Band tour 2016 ( 450 divákov ).

Spolupracovali sme aj na Majstrovstvách Európy vo futbale kňazov ( slávnostné otvorenie v MsKS ), XI. ročníku Zemplín veterán rallye,( Zemplín veterán club Michalovce a Klub historických vozidiel ), Getlikových dňoch –(Svet zdravia ), Dni rodiny ( Klub kresťanských učiteľov ), Harčarskich dňoch ( Zemplínske múzeum ), Farmárskom dni ( agentúra P&R ), Dia dni ( ZO ZDS ), výročných schôdzach Denných centier seniorov, Jednoty dôchodcov, SZPB, slávnosti venovanej prenasledovaných režimom ( Ústav pamäti národa ), promóciách vysokých škôl v meste, akciách ZOS a ďalších inštitúcií. Medzinárodnom festivale športu a umenia pre ľudí tretieho veku – Život je krásny ( E.T.S. ), Zemplínskej váze 2016 – medzinárodnej súťaži v spoločenskom tanci ( Tanečná škola Grácia )a Little miss ( P&R ).

MsKS ponúkalo ako jediné v okrese službu obyvateľom prostredníctvom Antikvariátu, v ktorom si záujemcovia našli rôzne žánre literatúry.

Ďalšou súčasťou Plánu hlavných úloh MsKS na rok 2016 boli aj výstavy v Malej Galérii. Dramaturgický plán výstav zahŕňal výstavy profesionálov i amatérov a rôzne techniky. Na 14 výstavách vystavovali: Zo zbierok Zemplínskeho múzea – hrnčiarstvo, Ľudová architektúra v tvorbe Ľ. Lakomej – Krausovej, Jozef Olšavský – Žmurknutie – kresby a obrazy, Vesmír očami detí ( vestibul MsKS ), Stanislav Orolín a František Demský – Tak to vidíme my... ( fotografia ). Výstava účastníkov XII. ročníka Medzinárodného maliarskeho a sochárskeho sympózia ( obrazy a sochy ) , Eugen Hochman – Michalovce včera a dnes ( grafika ), Katarína Macenková – Hlava ( maľba ), Svet remesiel, Labík, Kováč, Bosnovič – Tvorba ( keramika, maľba a drevorezba ) Myron Špeník - Výber z tvorby ( maľba ), Tadeáš Wagner – 12 ročný autor trpiaci svalovou dystrofiou ( perokresba ), Ernest Koppon – Zemplín ( výstava fotografií ), výstava výtvarných prác súťaže - Autobus očami detí ( vestibul ). Výstavy sú vhodným spestrením hodín estetickej výchovy žiakov základných a stredných škôl. Výstavy navštívilo v minulom roku cca 5 000 návštevníkov.

Jedným z troch oddelení MsKS je aj kino Centrum. Má kapacitu 431 miest aj s balkónom. Jeho hracím profilom je utorok až nedeľa alebo sa posúva podľa potrieb MsKS alebo distribútorov. Jeho špecifikom je sála, ktorá sa využíva ako veľká sála pre akcie MsKS a zároveň je aj kinosálou, preto bol a je nutný súlad oddelenia kultúry, vzdelávania a informácií a kina Centrum. O tom, že vzájomne spolupracujú svedčia ich výsledky.

Kino Centrum malo v roku 2016 podpísané zmluvy s 13 distribútorskými spoločnosťami, navštívilo ho 47 722 divákov a premietaných bolo 657 filmových predstavení. V počte divákov aj predstavení sme prekonali rok 2015 ( 43 614 divákov a 577 predstavení ). Najúspešnejšími predstaveniami z hľadiska počtu divákov ale aj tržieb boli filmy: Hľadá sa Dory spoločnosti Saturn film ( 2 504 divákov ), Tajný život maznáčikov – CinemArt ( 2 182 divákov ), Doba ľadová: Mamutí tresk – Saturn film ( 1 976 divákov ) Angry Birds vo filme – Continental film ( 1 414 divákov ), Zootropolis – Cinem Art ( 1 387 divákov ). Priemerná návšteva stúpla na 84 divákov. Výška vstupného ostala v rozmedzí od 2,-€ do 6,-€. Diváci si mohli vybrať medzi premietaním v 2D a 3D kvalite. V rokou 2016 premietalo kino Centrum 17 organizovaných predstavení, ktoré videlo 1 744 divákov a vyzbieralo 2 066 kusov kultúrnych poukazov. Pre náročnejšieho diváka ponúkalo filmový festival Expedičná kamera 2016, najúspešnejšie cestovateľské a outdoorové filmy, ale aj originál verziu 20 minútového 2D filmu Oranžové nebo michalovského tvorcu.

Činnosť MsKS a jednotlivé podujatia propagujeme prostredníctvom výtvarnej dielne, vydávaním mesačníka Kam za kultúrou, kinoplagátmi ( jednotlivé mesiace aj filmy ), bulletinom Kultúrne aktivity v meste Michalovce na rok 2016 aj internetovej stránke MsKS, kde sú najdôležitejšie údaje.

Mestské kultúrne stredisko v Michalovciach svoj Plán hlavných úloh na rok 2016 zrealizovalo, participovalo na podujatiach organizovanými rôznymi agentúrami a prinieslo aj nové aktivity, ktorými chce zlepšovať kvalitu podujatí a zvyšovať počty návštevníkov, aj preto malo a má v dianí mesta svoju nezastupiteľnú úlohu.

**PLÁN HLAVNÝCH ÚLOH MsKS NA ROK 2017**

**Úlohy stále:**

1. Počas celého roka reagovať na výročia, sviatky, aktuálne udalosti
2. V spolupráci s ďalšími organizáciami a inštitúciami realizovať prednášky, besedy, stretnutia.
3. Zabezpečiť v priemere jednu výstavu mesačne v Malej galérii MsKS
4. Realizovať reklamno – propagačné práce a služby fyzickým a právnickým osobám.
5. V maximálnej miere krátkodobo prenajímať priestory pre rozvíjanie záujmovo – umeleckých a vzdelávacích aktivít občanov a kolektívov.

**Názov podujatia Termín Organizátor Miesto**

**JANUÁR**

* Reprezentačný ples mesta - X. ročník 14.1.2017 MsKS, Mesto Mi Chemkostav aréna Nika press
* Polročný koncert DFS Zemplínik 30.1.2017 ZOS, VS MsKS
* Prednáška Mesiac planét 31.1.2017 MsKS, OH MS MsKS

- Výstavy - Jozef Olšavský – maľba január MsKS MG MsKS

**FEBRUÁR**

* Prezentácia publikácie- 3.2.2017 MsKS KVH Beskydy MS MsKS

Karpatský front 1914/1915 Priatelia Zemplína, ZM

* Letušky – divadelné predstavenie 14.2.2017 MsKS VS MsKS
* Zemplínska scénická jar február ZOS VS MsKS

regionálna súťažná prehliadka divadiel z okresov MI a SO

* Repríza Divadlo pri fontáne – TRESK 20.2.2017 MsKS, VS MsKS

Divadlo pri fontáne

* Ander z Košíc – zábavný program 23.2.2017 MsKS, VS MsKS
* Výstava Š. Pavluvčík – kreslený humor február MsKS MG MsKS

**MAREC**

* Expedičná kamera- film. festival 14.3.2017 MsKS VS MsKS
* To najlepšie, čo v meste Michalovce máme, marec MsKS, VS MsKS

sláv. program spojený s odovzdávaním Činov roka 2016 Mesto MI

* Detský folklórny festival – okresná prehliadka marec ZOS VS MsKS

detských folklórnych súborov

* Ochotnícke Divadlo pri fontáne 20.3.2017 MsKS, VS MsKS

derniéra ŽIMNE VRE Divadlo pri Fontáne

* SPOLU – koncert ZUŠ, 21.3.2017 Mesto MI, MsKS VS MsKS

SZUŠ Talentum a Jurošík

* Výstavy - Vesmír očami deti, okr. kolo 20.3.2017 OH, MsKS vestibul MsKS
* Výstava M. Kostovčík – maľba, fotografia marec MsKS MG MsKS

**APRÍL**

* Show zo života- Oliver Filan 4.4.2017 MsKS VS MsKS
* Echo Zemplína – prehliadka hud. skupín 7.4.2017 MsKS, OZ Zlatý býk Žijem pre Zemplín
* Šidzemnasti Jarni jurmarok 28.-30.4.2017 Mesto MI, MsKS tribúna pred MsÚ

súťaž vo varení kotlíkového guľáša

* Jarná cena Michaloviec 29.4.2017 Mesto Mi park študentov

X.roč jazdeckých pretekov

* Stavanie mája 30.4.2017 Mesto MI, MsKS, tribúna pred MsÚ

v podaní FS Zemplín

* Deň pamiatok – prednáška apríl ZM, MSKS MS MsKS
* Výstava – Wolfgang Heinz Unger apríl MsKS MG MsKS

**MÁJ**

* Mítingy politických strán 1.5.2017 tribúna pri MsÚ
* Michalovský polmaratón – XV. ročník 1.5.2017 Mesto Mi, Atl.klub, MS štart   
   pred MsÚ
* Podvihorlatský maratón – XXXIII. ročník 1.5.2017 Mesto Mi, Atl.klub, MS štart   
   pred MsÚ
* Pohár primátora mesta - 1.5.2017 Mesto Mi, MOSRZ Mi Baňa

preteky v love rýb udicou detí

* Pietny akt pri príležitosti 5.5.2017, Mesto MI, MsKS cintorín ČA

72. výročia oslobodenia nad fašizmom OÚ, SZPB,

- Zemplínska heligónka 6.5.2017 ZOS,MsKS VS MsKS

4. ročník celoslovenskej nesúťažnej prehliadky heligonkárov

* Chlieb s maslom – divadelné predstavenie 12.5.2017 MsKS VS MsKS

( Loj, Deák, Mňahončák )

* Deň matiek máj MsKS, MsÚ VS MsKS
* Zemplínik – 45. výročie - koncert 27.-28.5.201 FS Zemplínik, tribúna pri MsÚ koncert ZOS , Mesto MI
* 52.roč. Michalovská hudobná jar - koncert máj MsKS Zlatý býk
* Výstava – Marianna Machalová – sochy máj MsKS MG MsKS

**J Ú N**

* Deň Južanov 2.6.2017 Mesto Mi, MsKS areál VI.ZŠ

kultúrno – športový deň obyv. sídliska Juh IV. ZŠ, VI. ZŠ, MŠ

* Havrana

mestské finále v speve populárnych piesní jún IV.ZŠ a MsKS tribúna pri MsÚ

* Mihaľovski deski – prehliadka divadiel v nárečí 23.6.2017 ZM,MsKS tribúna pri MsÚ

Vichodosl. Združeňe VALAL

* Radošinské naivné divadlo 26.6.2017 MsKS VS MsKS

Zmiešaná štvorhra

* Špacirki po varošu – jún MsKS, ZM Michalovce

netradičné spoznávanie Michaloviec

* Zemplín Veterán Rallye Michalovce, 30.6.2017 ZVCM, tribúna Nám. Slobody   
  12. ročník KHVM, Mesto MI
* Výstava Štefan Pavluvčík – akvarely jún MsKS Malá Galéria

**J Ú L**

* Zemplín Veterán Rallye Michalovce 1.-2.7.2017 ZVCM, tribúna Nám. Slobody   
   12.ročník KHVM, Mesto MI
* Kultúrne leto – 2 koncerty júl MsKS Tribúna  pri MsÚ
* Organové koncerty 2x júl MsKS Rímsko-kat.kostol

Narodenia Panny Márie

* Špacirki po varošu – júl MsKS, ZM Michalovce a okolie

netradičné spoznávanie Michaloviec

* Výstava – Anna Demská - obrazy júl MsKS MG MsKS

**AUGUST**

* Kultúrne leto
* Organové koncerty 2x august MsKS Rímsko-kat.kostol

Narodenia Panny Márie

* Špacirki po varošu august MsKS, ZM Michalovce a okolie

netradičné poznávanie Michaloviec

* 48. ročník Zemplínskeho jarmoku 18. – 20.8.2017 MsKS, MestoMI tribúna pri MsÚ
* 58. ročník Zemplínskych slávností 19. – 20.8.2017 Mesto Mi, MsKS tribúna pri MsÚ

ZOS, DMS

* Pietny akt kladenia vencov pri príležitosti Mesto MI, SZPB, OÚ,

73. výročia SNP 28.8.2017 MsKS Biela hora

- Výstava Česká moderna august MsKS MG MsKS

**SEPTEMBER**

* Eurokonferencia Zemplín - Zemplén september Mesto Mi,ZM, hotelDružba
* Srdce ako dar- nadregionálna prehliadka ZUČ 25.-26.9.2017 ZOS, VS MsKS

zdravotne postihnutých – 14. ročník OR SZZP MI VS MsKS

* Divadlo Kalich Praha 27.9.2017 MsKS VS MsKS
* Michalovce Michalom a Michaelám 29.9.2017 Mesto MI, Nika press, MŠH
* Výstava Eugen Hochman - kresba september MsKS MG MsKS

**OKTÓBER**

* Vďaka Vám – podujatie v rámci

Mesiaca úcty k starším október MsKS, MestoMi VS MsKS

* Profesionálny program október MsKS VS MsKS
* 42.r Michalovskej hudobnej jesene - október

koncert vážnej hudby MsKS Zlatý býk

* 95. výročie GPH - galaprogram 12.10.2017 GPH VS MsKS
* Výstava Myron Špeník – maľba október MsKS MG MsKS

**NOVEMBER**

* 41. ročník Horovovho Zemplína - 15.11.2017 MsKS,DMS MS MsKS

súťaže v umel. prednese poézie

* Profesionálny program november MsKS VS MsKS
* Pietny akt pri príležitosti 24. 11.2017 SZPB,Mesto Mi, MsKS cintorín ČA Hrádok

73. výročia oslobodenia mesta

* XXV.r.Beh o štít mesta Michalovce 24.11.2017 Mesto Mi, Atl. klub Nám. osloboditeľov
* Výstava – Štefan Pavluvčík november MsKS MG MsKS

**DECEMBER**

* Mikuláš... 6.12.2017 MsKS tribúna pri MsÚ
* Adventný organový koncert december MsKS Rímsko.kat. kostol

Narodenia Panny Márie

* Slávnostné zasadnutie MsZ 8.12.2017 Mesto Mi, MsKS VS MsKS

spojené s odovzdávaním Čestného občianstva mesta,

Cien mesta a Cien primátora mesta

* 26. ročník Vianočných trhov 8. – 9.12.2017 MsÚ, MsKS Obch. ulica a Sládkoviča
* Premiéra ochotníckeho 12.12.2017 MsKS VS MsKS

Divadla pri fontáne

* Vystreľovanie zátok z fliaš šumivého vína 31.12.2017 Mesto Mi pešia zóna pri MsÚ
* Silvester 2017 a 25. výročie osláv štátnosti 31.12.2017 MsKS tribúna pri MsÚ
* Vianočná výstava - Maleshovci december MSKS MG MsKS

**MESTSKÉ ZASTUPITEĽSTVO V  MICHALOVCIACH**

N á v r h n a  u z n e s e n i e

zo dňa : ...................... číslo : ................

**K bodu : VYHODNOTENIE KULTÚRNO – OSVETOVEJ ČINNOSTI MsKS MICHALOVCE  
 ZA ROK 2016 A PLÁN HLAVNÝCH ÚLOH MsKS MICHALOVCE NA ROK 2017**

Mestské zastupiteľstvo v Michalovciach

**Schvaľuje**

Vyhodnotenie kultúrno – osvetovej činnosti MsKS Michalovce za rok 2016

a Plán hlavných úloh MsKS Michalovce na rok 2017